cyanic-selkie/wikianc huggingface dataset:
ನವತೇಜ್ ಸರ್ನಾ
ಸರ್ನಾ ಶಿಕ್ಷಣ ಹಾಗೂ ಸೇವೆ
1980ರಲ್ಲಿ ಭಾರತೀಯ ವಿದೇಶಾಂಗ ಸೇವೆ (ಐಎಫ್‍ಎಸ್)ಗೆ ಸೇರ್ಪಡೆಗೊಂಡಾಗ ನನ್ನ ಮನಸ್ಸು ರಾಜಕೀಯಕ್ಕಿಂತಲೂ, ಸಾಹಿತ್ಯದ ಕಡೆಗೆ ಹೆಚ್ಚು ವಾಲಿತು. ಪುಸ್ತಕ ವಿಮರ್ಶೆ, ಲಘು ಬರಹಗಳನ್ನು ಬರೆಯುತ್ತ, ಅಪ್ರಜ್ಞಾಪೂರ್ವಕವಾಗಿ ವಿಮರ್ಶೆ ಮಾಡುವುದನ್ನೂ ಕರಗತಮಾಡಿಕೊಂಡೆ. ಎರಡು ವರ್ಷಗಳ ತರಬೇತಿ ನಂತರ ಮಾಸ್ಕೋದಲ್ಲಿ ಭಾರತೀಯ ರಾಯಭರ ಕಚೇರಿಯ ಮೂರುನೇ ಕಾರ್ಯದರ್ಶಿ(1982ಸೆ – 1983ಅ)ಯಾಗಿ ನಿಯೋಜನೆಗೊಂಡ ಬಳಿಕ, ಅಲ್ಲಿ ‘ದ ಮಾಸ್ಟರ್ ಪೀಸ್’ ಎಂಬ ಮೊದಲ ಸಣ್ಣಕಥೆಯನ್ನು ಬರೆದ. ಆಲಾನ್ ರೋಸ್ ಎಂಬ ಭಾರತಪ್ರೀಮಿ ಸಂಪಾದಕರು ಈ ಕಥೆಯನ್ನು ತಮ್ಮ ಲಂಡನ್ ಮ್ಯಾಗಜಿನ್‍ನಲ್ಲಿ ಪ್ರಕಟಿಸಿದೆ. ಅದು ಎಲ್ಲರ ಗಮನಸೆಳೆಯಿತ್ತಲ್ಲದೆ, ಬಿಬಿಸಿ ವಲ್ಡ್ ಸರ್ವಿಸ್ ರೇಡಿಯೋ ಅದನ್ನು ದ್ವನಿರೂಪದಲ್ಲಿ ಪ್ರಸಾರಮಾಡಿತು. ಮುಂದೆ ಕೆಲವು ಸಣ್ಣಕಥೆಗಳು, ಕಾದಂಬರಿ ಮುಂತಾದವನ್ನು ಬರೆದರು. ವಿವಿದ ಆಂಗ್ಲ ಪತ್ರಿಕೆಗಳಿಗೆ ಅಂಕಣಬರಹಗಾರನಾಗಿಯೂ ವಿದೇಶಾಂಗ ನೀತಿಗಳ ಬಗ್ಗೆ, ಪ್ರಸಕ್ತ ವಿದ್ಯಮಾನಗಳ ಬಗ್ಗೆ ಬರೆದರು. ಹೀಗೆ ಅವರ ಬರವಣಿಗೆಗಳ ಕುರಿತು ಮಾಹಿತಿ ಮುಂದುವರಿಯುತ್ತದೆ. ತಂದೆಯೂ ಲೇಖಕರಾಗಿದ್ದದರಿಂದ ಬರಣಿಗೆ ಅವರಿಗೆ ವಂಶವಾಹಿಯಲೇ ಹರಿದಬಂದಿದೆ ಎನ್ನಬಹುದು.
ರಾಜತಾಂತ್ರಿಕ ಅಧಿಕಾರಿಯಾಗಿ ಇವರ ಕಾರ್ಯ
ಅವರು ಮಹತ್ವದ ಹೊಣೆಗಾರಿಕೆಗಳನ್ನು ನಿಭಾಯಿಸಿದ್ದಾರೆ. ಅಮೆರಿಕದಲ್ಲಿ ಭಾರತದ ರಾಯಭಾರಿಯಾಗಿ ನೇಮಕವಾಗುವ ಎಂಟು ತಿಂಗಳ ಮುನ್ನವಷ್ಟೆ ಲಂಡನ್‍ನಲ್ಲಿ ಭಾರತದ ರಾಯಭಾರಿಯಾಗಿ ನಿಯೋಜಿತರಾಗಿದ್ದರು. ಆದಕ್ಕೂ ಮುನ್ನ ವಿದೇಶಾಂಗ ಸಚಿವಾಲಯದಲ್ಲಿ ಕಾರ್ಯದರ್ಶಿಯಾದ್ದರು. ಆ ಸಂದರ್ಭದಲ್ಲಿ 2015ರ ಅಕ್ಟೋಬರ್‍ನಲ್ಲಿ ನಡೆದ ಭಾರತ-ಆಪ್ರಿಕಾ ದೇಶಗಳ ಶೃಂಗ ಸಭೆಯನ್ನು ಯಶಸ್ವಿಯಾಗಿ ಆಯೋಜಿತರಾಗಿದ್ದರು. ಅದರಲ್ಲಿ 53 ಆಪ್ರಿಕನ್ ದೇಶದ ಪ್ರತಿನಿಧಿಗಳು ಭಾಗವಹಿಸಿದ್ದು ಇತಿಹಾಸ. ಅಷ್ಟೇ ಅಲ್ಲ, ಅತಿ ದೀರ್ಘ ಅವಧಿಗೆ ವಿದೇಶಾಂಗ ಸಚಿವಾಲಯದ ವಕ್ತಾರ (2002-2008)ರಾಗಿ ಕರ್ತವ್ಯ ನಿರ್ವಹಿಸಿದ ಕೀರ್ತಿಯೂ ಅವರದ್ದು. ಒಟ್ಟಾರೆ ವೃತ್ತಿ ಬದುಕಿನ ಕಡೆಗೆ ಗಮಸಿಸಿದರೆ, ಇಸ್ರೇಲ್‍ನಲ್ಲಿ ಭಾರತದ ರಾಯಭಾರಿಯಾಗಿ 2008ರ ನವೆಂಬರ್ 2012 ಆಗಸ್ಟ್ ವರೆಗೆ ಹಾಗೂ ವಾಷಿಂಗ್ಟನ್‍ನಲ್ಲಿ ಭಾರತದ ರಾಯಭಾರ ಕಛೇರಿಯಲ್ಲಿ ಮಿನಿಸ್ಟರ್/ ಕೌನ್ಸಲರ್ (1998ರ ಸೆ-2002 ಜೂ) ತೆಹ್ರಾನ್‍ನಲ್ಲಿ ಭಾರತದ ರಾಯಭಾರಿ ಕಛೇರಿಯಲ್ಲಿ ಮಿನಿಸ್ಟರ್/ ಕೌನ್ಸಲರ್ (1997ರಿಂದ 1998), ಜಿನೇವಾದ ವಿಶ್ವಸಂಸ್ಥೆಯಲ್ಲಿ ಭಾರತದ ಕಾಯಂ ಯೋಜನೆಯ ಕೌನ್ಸಲರ್‍ರಾಗಿ (1994-1997ಮಾರ್ಚ್), ವಿದೇಶಾಂಗ ಸಚಿವಾಲಯದಲ್ಲಿ ವಿಶ್ವಸಂಸ್ಥೆಯ ಉಪಕಾರ್ಯದರ್ಶಿಯಾಗಿ (1993 ರಿಂದ 1994)ವಿದೇಶಾಂಗ ಸಚಿವಾಲಯದಲ್ಲಿ ಪ್ರೋಟೋಕಾಲ್ ವಿಭಾಗದ ಡೆಪ್ಯುಟಿ ಚೀಫ್ ಆಗಿ(1992-1993) ಮುಂತಾದ ಹೊಣೆಗಾರಿಕೆಗಳನ್ನು ಅವರು ನಿಭಾಯಿಸಿದ್ದಾರೆ. ಇದೀಗ ಅಮೆರಿಕದಲ್ಲಿ ಭಾರತದ ರಾಯಭಾರಿಯಾಗಿ ದೊಡ್ಡ ಹೊಣೆಗಾರಿಕೆಯನ್ನು ಹೊತ್ತುಕೊಂಡಿರುವ ಸರ್ನಾ. ಇವರ ಮುಂದೆ ಅನೇಕ ಸವಾಲುಗಳಿವೆ. ನವೆಂಬರ್‍ನಲ್ಲಿ ನಡೆಯುವ ಅಧ್ಯಕ್ಷೀಯ ಚುನಾವಣೆ ನಡೆಯಲಿದ್ದು ನಂತರದಲ್ಲಿ ಭಾರತ ಮತ್ತು ಅಮೆರಿಕ ನಡುವಿನ ರಾಜತಾಂತ್ರಿಕ ಸಂಬಂಧವನ್ನು ಇದೇ ಮಟ್ಟದಲ್ಲಿ ಕಾಯ್ದುಕೊಳ್ಳುವ ಬಹುದೊಡ್ಡ ಸವಾಲು ಇವರ ಮುಂದಿದೆ.
ಉಲೇಮಾ
ಉಲೇಮಾ- ಇಸ್ಲಾಮೀ ಪಂಡಿತರು: ಅಪಾರ ಜ್ಞಾನ(ಇಲ್ಮ್) ಹೊಂದಿರುವವರು: ದೈವಜ್ಞರು, ಧರ್ಮಸೂತ್ರಗಳನ್ನೆಲ್ಲ ಚೆನ್ನಾಗಿ ತಿಳಿದವರು, ನ್ಯಾಯವಿದರು; ತತ್ತ್ವಪ್ರಯೋಗಗಳೆರಡರಲ್ಲೂ ಪರಿಣತರು; ಬೋಧಕರು.
ಮುಸ್ಲಿಂ ಜಗತ್ತಿನಲ್ಲಿ ಪಂಡಿತರದೇ ಪರಮಸ್ಥಾನ. ಕುರಾನಿನಲ್ಲಿ ಹೇಳಿರುವ ವಿಧಿಗಳನ್ನೂ ಕಾಲಾನುಗುಣವಾಗಿ ಈ ಗ್ರಂಥದಿಂದ ಹೊಮ್ಮಿ ಬೆಳೆದು ಶಾಸ್ತ್ರಜ್ಞರಿಂದ ಸೃಷ್ಟಿಯಾಗಿ ಪಂಡಿತವರೇಣ್ಯರಿಂದ ಅಂಗೀಕೃತವಾಗಿರುವ ಎಲ್ಲ ಸೂತ್ರಗಳನ್ನೂ ಬಲ್ಲವರಾದ ಇವರದೇ ಈ ವಿಚಾರಗಳಲ್ಲಿ ಕೊನೆಯ ಮಾತು. ಎಲ್ಲ ಜ್ಞಾನಿಗಳನ್ನೂ ಉಲೇಮಾ ಎನ್ನುವರಾದರೂ ನೀತಿ ನಡೆವಳಿಕೆ ನ್ಯಾಯವಿಚಾರಗಳಲ್ಲಿ ನಿರ್ಣಯ ನೀಡುವ ಅಧಿಕಾರ ಹೊಂದಿರುವವರನ್ನೇ ಹೀಗೆ ಸಂಬೋಧಿಸುವುದು ವಾಡಿಕೆ.
ಮುಸ್ಲಿಂ ರಾಜ್ಯಗಳಲ್ಲಿ ಈ ವಿಚಾರಗಳಿಗಾಗಿ ಪಂಡಿತಾಧಿಕಾರಿಗಳ ಮಂಡಲಿಗಳಿರುತ್ತವೆ. ಈ ಮಂಡಲಿಯನ್ನು ಉಲೇಮಾ ಎನ್ನುವರು. ಈಜಿಪ್ಟಿನಲ್ಲಿ ನಾಲ್ಕು ನ್ಯಾಯಪಂಥಗಳ ಮುಖ್ಯರೂ ಮುಖ್ಯ ನ್ಯಾಯಾಧೀಶನೂ ಷರೀಫರ ಮುಖ್ಯಸ್ಥನೂ ಇತರರೂ ಉಲೇಮಾ ಮಂಡಲಿಯ ಸದಸ್ಯರಾಗಿರುತ್ತಿದ್ದರು.
ಉಲೇಮಾ ಬಹುವಚನ ಶಬ್ದ. ಇದರ ಏಕವಚನ ಅಲೀಂ, ಅರೀಫ್ ಎನಿಸಿಕೊಳ್ಳುವವನು ಅಲೀಂಗಿಂತ ಭಿನ್ನ. ಅಲೀಮನ ಜ್ಞಾನಕ್ಕೆ ಸಂಪ್ರದಾಯವೂ ತರ್ಕವೂ ಆಧಾರ; ಅರೀಫ್ ದ್ರಷ್ಟಾರ, ಮುಮುಕ್ಷು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎವಿಂಗ್ ಸಾರ್ಕೋಮಾ
ಎವಿಂಗ್ ಸಾರ್ಕೋಮಾ ಮೂಳೆಗಳು, ಕಾರ್ಟಿಲೆಜ್ ಅಥವಾ ನರಗಳು ಸೇರಿದಂತೆ ಮೃದು ಅಂಗಾಂಶದಲ್ಲಿ ಬೆಳೆಯುವ ಕ್ಯಾಂಸರ್ಗಳು. ಸಾಮಾನ್ಯವಾಗಿ ದೀರ್ಘ ಮೂಳೆಗಳು, ಪಕ್ಕೆಲುಬುಗಳು, ಸೊಂಟವನ್ನು ಮತ್ತು ಬೆನ್ನುಹುರಿ (ಬೆನ್ನೆಲುಬು) ಸಂಭವಿಸುವ ಕ್ಯಾನ್ಸರ್ ಗೆಡ್ಡೆಯ ಒಂದು ಅಪರೂಪದ ವಿಧ. ಎವಿಂಗ್ ಸರ್ಕೊಮಾ ಮಕ್ಕಳು ಮತ್ತು ಯುವ ಜನರಲ್ಲಿ ಕಂಡುಬರುವ ಎರಡನೇ ಅತ್ಯಂತ ಸಾಮಾನ್ಯ ಪ್ರಾಥಮಿಕ ಸರ್ಕೊಮಾ ಆಗಿದೆ. ಹೆಚ್ಚಾಗಿ ಎಲುಬು ನಂತರ ಸೊಂಟದಿಂದ ಆರಂಭವಾಗುತ್ತದೆ, ಇದು ಇತರ ಮೂಳೆಗಳು, ಮೂಳೆ ಮಜ್ಜೆ, ಮತ್ತು ಶ್ವಾಸಕೋಶಗಳು, ಹೃದಯ, ಮತ್ತು ಮೂತ್ರ ಪಿಂಡಗಳು ಕೂಡಿದಂತೆ ಪ್ರಮುಖ ಅಂಗಗಳಿಗೆ ಹರಡಬಹುದು. ನೋವು ಮೂಳೆ ಕ್ಯಾನ್ಸರಿನ ಅತ್ಯಂತ ಸಾಮಾನ್ಯ ಲಕ್ಷಣ. ಇದು ರಾತ್ರಿಯಲ್ಲಿ ಗಂಭೀರವಾಗಗುತ್ತದೆ. ಕ್ಯಾನ್ಸರ್ ರೋಗಲಕ್ಷಣಗಳು ಸ್ಥಾನ ಮತ್ತು ಗಾತ್ರದೊಂದಿಗೆ ಬದಲಾಗುತ್ತದೆ. ಮಗುವಿನ ಮೂಳೆಗಳು ದುರ್ಬಲಗೊಂಡು ಸಣ್ಣ ಪತನ ಅಥವಾ ಅಪಘಾತದದಿಂದ ಮುರಿದರೆ ಈ ಕ್ಯಾಂಸರ್ ಇರುವ ಸಾಧ್ಯತೆ ಇದೆ. ಕೆಲವೊಮ್ಮೆ, ಜ್ವರ, ನಿರ್ಬಲತೆ ಅಥವಾ ತೂಕ ನಷ್ಟ ಇರಬಹುದು.ಚರ್ಮದ ಬಳಿ ಒಂದು ಸ್ಪರ್ಶಕ್ಕೆ ಬೆಚ್ಚಗಿನ ಮತ್ತು ಮೃದು ಭಾವಿಸುವ ಗಂಟು, ಗೆಡ್ಡೆ ಸೊಂಟ ಅಥವಾ ಕಾಲಿನ ಬಳಿ ಕುಂಟುವುದು ಹಾಗೂ ನಡೆಯುವಾಗ ನೋವು, ಪಾರ್ಶ್ವವಾಯು ಅಥವಾ ಮೂತ್ರ ನಿಯಂತ್ರಣ ನಷ್ಟವು  ಮೂಳೆಮಜ್ಜೆಗಳ ಬಳಿ ಸಾರ್ಕೋಮಾ ಇದ್ದಲ್ಲಿ ಸಂಭವಿಸುವ ಲಕ್ಶ್ಣಗಳು.
ಉಲ್ಲೇಖಗಳು
ವರ್ಗ:ಕ್ಯಾನ್ಸರ್ ನಿಂದ ಸಾವುಗಳು ವರ್ಗ:ಆರೋಗ್ಯ ವರ್ಗ:ರೋಗಗಳು
ಶಾಂತಿ ಸ್ವರೂಪ್ ಭಟ್ನಾಗರ್ ಪ್ರಶಸ್ತಿ
ಡಾ. ಶಾಂತಿಸ್ವರೂಪ್ ಭಟ್ನಾಗರ್
ಭಾರತದ ಹೆಸರಾಂತ ವಿಜ್ಞಾನಿ ಡಾ.ೊಶಾಂತಿಸ್ವರೂಪ್ ಭಟ್ನಾಗರ್ ನಡೆಸಿದ ಪ್ರಮುಖ ಸಂಶೋಧನೆಗಳು ಕಲಾಯ್ಡ ಮತ್ತು ದ್ಯುತಿ ರಾಸಾಯನ ವಿಜ್ಞಾನಕ್ಕೆ (colloid & photochemistry) ಸಂಬಂಧಿಸಿವೆ. ಸುಲಭ ಬೆಲೆಯಲ್ಲಿ ಆಕರ್ಷಕ ಕೃತಕ ಆಭರಣಗಳನ್ನು ತಯಾರಿಸಿದರು. ಕಬ್ಬಿನ ನಾರು, ವನಸ್ಪತಿ ನಾರುಗಳ ಬಗ್ಗೆ ಸಂಶೋಧನೆ ನಡೆಸಿದರು. ಕೃತಕ ರಾಳಗಳನ್ನು ತಯಾರಿಸಿದರು. ತೈಲ ಬಾವಿಗಳಿಂದ ಶುದ್ಧ ರೂಪದಲ್ಲಿ ಎಣ್ಣೆ ತೆಗೆಯಲು ಉಪಕರಣವನ್ನು ನಿರ್ಮಿಸಿ ತೈಲ ಶುದ್ದೀಕರಣವನ್ನು ಸರಳಗೊಳಿಸಿದರು. ಕಾಂತೀಯ ರಾಸಾಯನಿಕ ವಸ್ತುಗಳ ಬಗ್ಗೆ ಸಂಶೋಧನೆ ನಡೆಸಿ ಉದ್ಗ್ರಂಥವನ್ನು ರಚಿಸಿದರು. ಬ್ರಿಟಿಷ್ ಸರ್ಕಾರ ಇವರಿಗೆ ನೈಟ್‌ಹುಡ್ ಪ್ರಶಸ್ತಿಯನ್ನು ನೀಡಿತು. ಭಾರತ ಸರ್ಕಾರ CSIR ಸಂಸ್ಥೆಗೆ ಅಧ್ಯಕ್ಷರನ್ನಾಗಿ ಮಾಡಿತು. 2ನೇ ಮಹಾಯುದ್ಧದಲ್ಲಿ ಬಳಕೆಯಾದ ವಿಷಾನಿಲದಿಂದ ತಪ್ಪಿಸಿಕೊಳ್ಳಲು ರಾಸಾಯನಿಕ ದ್ರವ್ಯವೊಂದನ್ನು ಕಂಡು ಹಿಡಿದರು. ಏರ್‌ಫೋಮ್ ಲೋಷನ್ ಎಂಬ ಬಟ್ಟೆಯ ವಾರ್ನಿಷನ್ನು ಕಂಡು ಹಿಡಿದರು. ಹೀಗೆ ಅನೇಕ ವಸ್ತುಗಳನ್ನು ಅವರು ಕೃತಕವಾಗಿ ತಯಾರಿಸಿದರು. 1947ರಲ್ಲಿ ಭಾರತಕ್ಕೆ ಸ್ವಾತಂತ್ರ್ಯ ಬಂದ ನಂತರದ ದಿನಗಳಲ್ಲಿ ಹಲವಾರು ವೈಜ್ಞಾನಿಕ ಸಂಶೋಧನಾಲಯಗಳನ್ನು ಸ್ಥಾಪಿಸಿದ ಇವರು ಸ್ವತಂತ್ರ ಭಾರತದ ಪ್ರಪ್ರಥಮ ‘ವೈಜ್ಞಾನಿಕ ಶಿಲ್ಪಿ’ ಎಂಬ ಹೆಗ್ಗಳಿಕೆಗೆ ಪಾತ್ರರಾದರು. 1954ರಲ್ಲಿ ಇವರ ಮರಣಾನಂತರ ಇವರ ನೆನಪಿನಲ್ಲಿ ‘ಶಾಂತಿ ಸ್ವರೂಪ ಭಟ್ನಾಗರ್’ ಪ್ರಶಸ್ತಿಯನ್ನು ಪ್ರತಿವರ್ಷ ಪ್ರಮುಖ ರಸಾಯನ ವಿಜ್ಞಾನಿಗಳಿಗೆ ನೀಡಲಾಗುತ್ತಿದೆ.
ಉಲ್ಲೇಖ
ವರ್ಗ:ಪ್ರಶಸ್ತಿಗಳು ವರ್ಗ:ಭಾರತೀಯ ಪ್ರಶಸ್ತಿಗಳು ವರ್ಗ:ವಿಜ್ಞಾನ
ವಿದ್ಯೆ
ಸಂಸ್ಕೃತ, ಪಾಲಿ ಮತ್ತು ಸಿಂಹಲ ಭಾಷೆಯಂತಹ ಹಲವಾರು ದಕ್ಷಿಣ ಏಷ್ಯಾದ ಭಾಷೆಗಳಲ್ಲಿ, ವಿದ್ಯೆ ಎಂದರೆ "ಸರಿಯಾದ ಜ್ಞಾನ" ಅಥವಾ "ಸ್ಪಷ್ಟತೆ". ವಿದ್ಯಾ ಒಂದು ಜನಪ್ರಿಯ ಭಾರತೀಯ ಏಕಲಿಂಗ ಹೆಸರು ಕೂಡ.
ಹಿಂದೂ ಧರ್ಮದಲ್ಲಿ, ಅದನ್ನು ಆಗಾಗ್ಗೆ ಜ್ಞಾನ ಮತ್ತು ಕಲಿಕೆಯ ಪೌರಾಣಿಕ ಕಲ್ಪನೆಯನ್ನು ಸೂಚಿಸುವ ಒಂದು ಗೌರವಸೂಚಕವಾಗಿ ಬಳಸಲಾಗುತ್ತದೆ. ವಿದ್ಯೆಯ ವಿರುದ್ಧ ಪದ ಅವಿದ್ಯೆ (ಅಜ್ಞಾನ ಅಥವಾ ತಪ್ಪುಮಾಹಿತಿ). ವಿದ್ಯಾ ಎನ್ನುವುದು (ಹಿಂದೂ ನಂಬಿಕೆಗಳ ಪ್ರಕಾರ) ಬ್ರಹ್ಮನ ಪತ್ನಿಯಾದ ಹಿಂದೂ ದೇವತೆ ಸರಸ್ವತಿಯ ಒಂದು ಗುಣವಾಚಕ. ಅವಳು ವ್ಯಕ್ತಿಯನ್ನು ಶುದ್ಧೀಕರಿಸುವ, ಅಳವೀಯುವ, ಮತ್ತು ಉದ್ಧಾರ ಮಾಡುವ ಉನ್ನತ ಆಧ್ಯಾತ್ಮಿಕ ಸ್ತ್ರೀ ಶಕ್ತಿ —ಪರಮ ಪ್ರಕೃತಿಯನ್ನು— ಹೊಂದಿದ್ದಾಳೆ. ಹಾಗಾಗಿ, ಅವಳನ್ನು ಜ್ಞಾನದ ದೇವತೆಯೆಂದು ಕರೆಯಲಾಗುತ್ತದೆ.
ವರ್ಗ:ಹಿಂದೂ ಧರ್ಮ
ಇಸ್ರೋ ಉಪಗ್ರಹಗಳು
ಉಲ್ಲೇಖ
ವರ್ಗ:ಉಪಗ್ರಹ ಉಡ್ಡಾಯನ ನೌಕೆಗಳು ವರ್ಗ:ಉಡ್ಡಯನ ವಾಹನಗಳು
ಮೈಹೇಲ್ ಕಗಲ್ನಿಸಿಅನು
ಮೈಹೇಲ್ ಕಗಲ್ನಿಸಿಅನು( ಸೆಪ್ಟೆಂಬರ್ 6, 1817 –ಜುಲೈ 1, 1891) ರುಮೇನಿಯದಲ್ಲಿ ಆಧುನಿಕ ಇತಿಹಾಸ ಲೇಖನವನ್ನು ಆರಂಭಿಸಿದಾತ, ಸಾಹಿತ್ಯ, ರಾಜಕಾರಣ, ಇತಿಹಾಸ ಕ್ಷೇತ್ರಗಳಲ್ಲಿ ಅಪ್ರತಿಮ ದೇಶಪ್ರೇಮವನ್ನು ಮೆರೆದ ಪ್ರತಿಭಾನ್ವಿತ ವ್ಯಕ್ತಿ.
ಬಾಲ್ಯ
ಇಯಾಸಿ ಎಂಬಲ್ಲಿ ಹುಟ್ಟಿ, ಫ್ರಾನ್ಸಿನ ಲುನೆವಿಲ್ ಮತ್ತು ಬರ್ಲಿನ್ ವಿಶ್ವವಿದ್ಯಾನಿಲಯಗಳಲಿದ್ದುಕೊಂಡು ಪ್ರಥಮವಾಗಿ ರುಮೇನಿಯದ ಚರಿತ್ರೆಯನ್ನು ನಾನಾ ಮೂಲಗಳಿಂದ ಸಂಪಾದಿಸಿ ಬರೆದ; ರುಮೇನಿಯನ್ ಭಾಷೆ ಹಾಗೂ ಸಾಹಿತ್ಯದ ಸಮೀಕ್ಷೆಯನ್ನೂ ನಡೆಸಿದ.
ವೃತ್ತಿ ಜೀವನ
ತನ್ನ ಇಪ್ಪತ್ತಾರನೆಯ ವಯಸ್ಸಿನಲ್ಲಿಯೇ ಮೈಹೇಲಿಯ ಅಕೆಡಮಿಯಲ್ಲಿ ರಾಷ್ಟ್ರ ಚರಿತ್ರೆಯ ಬಗ್ಗೆ ಉಪನ್ಯಾಸ ಮಾಡಿದ. ರುಮೇನಿಯದ ಭಾಗವಾದ ಮಾಲ್ಡೇವಿಯದ ಪ್ರಾಚೀನ ಚರಿತ್ರೆಯನ್ನು ಸಂಪಾದಿಸಿ ಪ್ರಕಟಿಸಿದ. ಇದಲ್ಲದೆ ಅಹೆರ್ೃವ ರೂಮೆನಸ್ಕ ಎಂಬ ಚಾರಿತ್ರಿಕ ಪತ್ರಾಗಾರ ವಿಮರ್ಶಾ ಪತ್ರಿಕೆಯನ್ನೂ ಆರಂಭಿಸಿದ. ಸಾಹಿತ್ಯ ಕ್ಷೇತ್ರದಲ್ಲಿ ಡೇಸಿಯ ಲಿಟರೆರ ಎಂಬ ವಿಮರ್ಶಾಪತ್ರಿಕೆಯನ್ನೂ ಸ್ಥಾಪಿಸಿ, ಸಾಂಪ್ರದಾಯಿಕತೆಯನ್ನು ಬೆಳೆಸಿದ. ಪ್ರಗತಿಪರ ಸುಧಾರಣೆಯೇ ಈತನ ರಾಜಕೀಯ ಚಟುವಟಿಕೆಯ ಗುರಿ, ಹೀಗಾಗಿ ಸರ್ಕಾರವನ್ನು ಎದುರಿಸಿದುದರಿಂದ 1846ರಲ್ಲಿ ಗಡಿಪಾರಾದ, ಫ್ರಾನ್ಸ್‌ ಸ್ಪೇನ್‍ಗಳಲ್ಲಿ ಸಂಚರಿಸಿ 1848ರಲ್ಲಿ ಹಿಂದಿರುಗಿ, ಮಾಲ್ಡೇವಿಯ-ವಾಲೇಷಿಯ ಪ್ರಾಂತ್ಯಗಳು ಒಂದುಗೂಡಬೇಕೆಂಬ ಪ್ರಚಾರವನ್ನು ಆರಂಭಿಸಿ ಅದಕ್ಕಾಗಿ ಒಂದು ದಿನಪತ್ರಿಕೆಯನ್ನು ಸ್ಥಾಪಿಸಿದ. ಹನ್ನೊಂದು ವರ್ಷಗಳ ಅವ್ಯಾಹತ ಹೋರಾಟದ ಅನಂತರ 1859ರಲ್ಲಿ ಮಾಲ್ಡೇವಿಯ, ವಾಲೇಷಿಯ ಪ್ರಾಂತ್ಯಗಳು ಒಂದಾದಾಗ ಕಗಲ್ನಿಸಿಅನು ರಾಜಕುಮಾರನ ಆಪ್ತ ಸಲಹೆಗಾರನಾದ. 1863ರಲ್ಲಿ ಪ್ರಧಾನಿಯಾಗಿ ನೇಮಕಗೊಂಡು ಭೂಮಾಲೀಕತ್ವ, ಧಾರ್ಮಿಕ ಆಸ್ತಿಗಳು, ಶಿಕ್ಷಣ, ಆಡಳಿತಗಳಲ್ಲಿ ಸುಧಾರಣೆಗಳನ್ನು ಮಾಡಿದ, ಇದರಿಂದ ಆತ ಪ್ರಬಲ ವಿರೋಧವನ್ನು ಎದುರಿಸಬೇಕಾಯಿತು. ಅದರ ಫಲವಾಗಿ 1865ರಲ್ಲಿ ತನ್ನ ಪದವಿಗೆ ರಾಜೀನಾಮೆಯಿತ್ತ. 1876-80ರ ವರೆಗೆ ವಿದೇಶಾಂಗ ಮಂತ್ರಿಯಾಗಿದ್ದ. 1878ರಲ್ಲಿ ದೇಶದ ಪ್ರತಿನಿಧಿಯಾಗಿ ಬರ್ಲಿನ್ ಕಾಂಗ್ರೆಸ್ನಲ್ಲಿ ಭಾಗವಹಿಸಿ ರುಮೇನಿಯದ ಸ್ವಾತಂತ್ರ್ಯಕ್ಕೆ ಮನ್ನಣೆ ದೊರಕಿಸಿದ.
ನಿಧನ
1891ರಲ್ಲಿ ಪ್ಯಾರಿಸಿನಲ್ಲಿ ನಿಧನನಾದ.
ಬಾಹ್ಯ ಸಂಪರ್ಕಗಳು
ವರ್ಗ:ಇತಿಹಾಸ ವರ್ಗ:ಲೇಖಕರು ವರ್ಗ:ಇತಿಹಾಸ ತಜ್ಞರು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಶೋಬ್ರಾ
ಇತರ ಆಸಕ್ತಿಯ ಸ್ಥಳಗಳು
ಮಶೋಬ್ರಾ ಪ್ರವಾಸಿ ತಾಣವೂ ಆಗಿದೆ. ಈಗ ಒಬೆರಾಯ್ ಹೊಟೇಲ್‌ನ ಆಸ್ತಿಯಾಗಿರುವ ಛರಬ್ರಾದ ವೈಲ್ಡ್ ಫ್ಲವರ್ ಹಾಲ್, ಬ್ರಿಟಿಷ್ ರಾಜ್ ಸಮಯದಲ್ಲಿ ಲಾರ್ಡ್ ಕಿಚನರ್ ಮತ್ತು ಲಾರ್ಡ್ ರಿಪನ್‍ರ ನಿವಾಸವಾಗಿತ್ತು. ಮಶೋಬ್ರಾದಿಂದ ೩ ಕಿ.ಮೀ. ದೂರದಲ್ಲಿ ಕ್ಯಾರಿಗ್ನಾನೊ ಎಂಬ ಪಿಕ್ನಿಕ್ ತಾಣವಿದೆ. ಇದು ರಾವುತ ಫೆಡೆರಿಕೊ ಪೆಲಿಟಿಯ ವಿಲಾ ಆಗಿತ್ತು. 1920 ರಲ್ಲಿ ಈ ವಿಲಾವನ್ನು ವಾರಾಂತ್ಯದ ರೆಸಾರ್ಟ್ ಆಗಿ ಪರಿವರ್ತಿಸಲಾಯಿತು.
ಸಸ್ಯ ಮತ್ತು ಪ್ರಾಣಿ ಸಮೂಹ
left|thumb| ಪ್ರವೇಶದ್ವಾರ, ಶಿಮ್ಲಾ ಜಲಾನಯನ ಪ್ರದೇಶದ ವನ್ಯಜೀವಿ ಅಭಯಾರಣ್ಯ, [[ಹಿಮಾಚಲ ಪ್ರದೇಶ, ಭಾರತ]] thumb| ಶಿಮ್ಲಾ ಜಲಾನಯನ ಪ್ರದೇಶದ ವನ್ಯಜೀವಿ ಅಭಯಾರಣ್ಯ, ಹಿಮಾಚಲ ಪ್ರದೇಶ, ಭಾರತದ ಒಳಗಿನ ನೋಟ ಮಶೋಬ್ರಾ ಶಿಮ್ಲಾ ಜಲಾನಯನ ಪ್ರದೇಶದ‌ ವನ್ಯಜೀವಿ ಅಭಯಾರಣ್ಯದ ಭಾಗವಾಗಿದೆ. ನೈಸರ್ಗಿಕ ಸಸ್ಯವರ್ಗವು ಪೈನ್, ಓಕ್, ಸೀಡರ್ ಅಥವಾ ಹಿಮಾಲಯನ್ ಡಿಯೋಡರ್, ಮತ್ತು ರೋಡೋಡೆಂಡ್ರಾನ್, ಜೊತೆಗೆ ಮೇಪಲ್ ಮತ್ತು ಹಾರ್ಸ್ ಚೆಸ್ಟ್‌ನಟ್‍ನ್ನು ಒಳಗೊಂಡಿದೆ. ವನ್ಯಜೀವಿ ಸಮೂಹದಲ್ಲಿ ಕೋತಿಗಳು, ಮುಸುವಗಳು, ಸೇರಿವೆ. ಜೊತೆಗೆ ನರಿಗಳು, ಕಕ್ಕರ್ (ಗರ್ಜಿಸುವ ಜಿಂಕೆ), ಹಾಗೂ ಸಾಂದರ್ಭಿಕ ಚಿರತೆ ಮತ್ತು ಹಿಮಾಲಯದ ಹದ್ದು, ಜೀವಂಜೀವಗಳು, ಚಿಕೋರ್ ಹಾಗೂ ಕೌಜುಗಗಳಂತಹ ಅಸಂಖ್ಯ ಪಕ್ಷಿ ಪ್ರಭೇದಗಳು ಸೇರಿವೆ.
ಉಲ್ಲೇಖಗಳು
ವರ್ಗ:ಹಿಮಾಚಲ ಪ್ರದೇಶ ವರ್ಗ:ಪ್ರವಾಸಿ ಆಕರ್ಷಣೆಗಳು
ಕುನಾಲ್
ಆವಿಷ್ಕಾರಗಳು
ಮಡಕೆಗಳ ಮೇಲಿನ ವಿನ್ಯಾಸಗಳಲ್ಲಿ ಅಶ್ವತ್ಥದ ಎಲೆಗಳು ಮತ್ತು ಹಿಳಲುಳ್ಳ ಗೂಳಿ ಸೇರಿದ್ದವು. ಇವು ಪ್ರಬುದ್ಧ ಹರಪ್ಪನ್ ಮುದ್ರೆಗಳ ಮೇಲೆ ಕಂಡುಬಂದ ಪ್ರಮುಖ ವಿನ್ಯಾಸಗಳಾಗಿವೆ. ಮೂಳೆಯ ಉಪಕರಣಗಳು, ಕ್ಯಾಲ್ಸೆಡನಿಯಿಂದ ತಯಾರಿಸಿದ ಸೂಕ್ಷ್ಮ ಅಲಗು‌ಗಳು, ತಾಮ್ರದ ಮೀನು ಕೊಕ್ಕೆಗಳು ಮತ್ತು ಅಂಬುತಲೆಗಳು ಸಹ ಇಲ್ಲಿ ಕಂಡುಬಂದವು. ಆರು ಬಳಪದ ಕಲ್ಲಿನ ಮುದ್ರೆಗಳು ಮತ್ತು ಜ್ಯಾಮಿತೀಯ ಮಾದರಿಗಳುಳ್ಳ ಒಂದು ಚಿಪ್ಪಿನ ಮುದ್ರೆ ಕಂಡುಬಂದವು. ಈ ಆರು ಮುದ್ರೆಗಳು ಚೌಕ ಆಕಾರದ್ದಾಗಿದ್ದು, ಬೂದು ಕಲ್ಲಿನಿಂದ ತಯಾರಿಸಲ್ಪಟ್ಟಿದ್ದವು ಮತ್ತು ವಿಶಿಷ್ಟ ಪ್ರಬುದ್ಧ ಹರಪ್ಪನ್ ಮುದ್ರೆಗಳನ್ನು ಹೋಲುತ್ತಿದ್ದವು. ಈ ಸ್ಥಳದಲ್ಲಿ ತಾಮ್ರದ ಕೋಲುಗಳು, ಉಂಗುರಗಳು, ಬಳೆ ಚೂರುಗಳು, ಬಳೆಗಳು, ಚೆಂಡುಗಳು, ಪ್ರಾಣಿಗಳ ಪ್ರತಿಮೆಗಳು, ಬಲೆಯನ್ನು ಮುಳುಗಿಸುವ ಸಾಧನ, ಆಟಿಕೆ ಬಂಡಿ ಚೌಕಟ್ಟುಗಳು, ಬಿಲ್ಲೆ ಹಾಗೂ ಆಟಿಕೆಗಳು, ಕಲ್ಲಿನ ಚೆಂಡುಗಳು, ಚಿಪ್ಪಿನ ಬಳೆಗಳು, ಇತ್ಯಾದಿಗಳಂತಹ ಟೆರಾಕೊಟಾ ವಸ್ತುಗಳು ಕೂಡ ಸಿಕ್ಕವು.
ಉಲ್ಲೇಖಗಳು
ವರ್ಗ:ಹರಿಯಾಣ ವರ್ಗ:ಪುರಾತತ್ವ ತಾಣಗಳು
ಕಿರಿ ಗೋಣಿಮರ
ಕಿರಿ ಗೋಣಿಮರಸಾಲ್ವಡೊರೇಸೀ ಕುಟುಂಬಕ್ಕೆ ಸೇರಿದ ಸ್ಯಾಲ್ವಡೋರ ಪರ್ಸಿಕ ಮತ್ತು ಸಾಲ್ವಡೋರ ಓಲಿಯಾಯ್ಡಿಸ್ ಎಂಬೆರಡು ಮರಗಳಿರುವ ಸಾಮಾನ್ಯ ಹೆಸರು.
ಭೌಗೋಳಿಕ ಹರಡುವಿಕೆ
ಇವೆರಡು ಮರಗಳೂ ಭಾರತ, ಶ್ರೀಲಂಕಾ, ಈಜಿಪ್ಟ್, ಇಥಿಯೋಪಿಯ ಮುಂತಾದ ದೇಶಗಳಲ್ಲಿ ಸಾಮಾನ್ಯವಾಗಿ ಕಾಣಬರುತ್ತವೆ. ಭಾರತದಲ್ಲಿ ಗುಜರಾತ್. ರಾಜಸ್ಥಾನ, ಮಧ್ಯಪ್ರದೇಶ ಮತ್ತು ಪಂಜಾಬ್ ಗಳಲ್ಲಿ ಹೇರಳವಾಗಿ ಬೆಳೆಯುತ್ತವೆ. ಎರಡೂ ಸುಮಾರು 15'-30' ಎತ್ತರಕ್ಕೆ ಬೆಳೆಯುವ ಮರಗಳು. ಬೆಳೆಯುವ ಪ್ರದೇಶವನ್ನು ಅವಲಂಬಿಸಿ ಮರದ ಎತ್ತರ ವ್ಯತ್ಯಾಸವಾಗುತ್ತದೆ. ಕಡಲತೀರ ಪ್ರದೇಶಗಳಲ್ಲಿ ಕೇವಲ 6' ಎತ್ತರವಿರಬಹುದು. ಮರದ ರೆಂಬೆಗಳು ಕೆಳಕ್ಕೆ ಬಗ್ಗಿರುವುದರಿಂದ ದೂರಕ್ಕೆ ಪೊದೆಸಸ್ಯದಂತೆ ಕಾಣುತ್ತವೆ.
ಲಕ್ಷಣಗಳು
ಕಿರಿ ಗೋಣಿಮರದ ಎಲೆಗಳು ಸರಳ, ಅಭಿಮುಖವಾಗಿ ಜೋಡಣೆಯಾಗಿವೆ. ಇವಕ್ಕೆ ಮಲ್ಲಿಗೆಯಂಥ ಸುವಾಸನೆ ಇದೆ. ಕಿರಿ ಗೋಣಿಮರದ ಸುತ್ತ ಈ ವಾಸನೆ ಹರಡಿರುತ್ತದೆ. ಸಾಮಾನ್ಯವಾಗಿ ಎಲೆಗಳು ದಪ್ಪ; ಸುಲಭವಾಗಿ ಮುರಿದು ಹೋಗುತ್ತವೆ. ಹೂಗಳು ಚಿಕ್ಕವು; ಅಂತ್ಯಾರಂಭಿ ಮಾದರಿಯ ಗೊಂಚಲುಗಳಲ್ಲಿ ಜೋಡಣೆಯಾಗಿವೆ; ಇವುಗಳ ಬಣ್ಣ ಬಿಳಿ ಅಥವಾ ಹಸಿರು ಮಿಶ್ರಿತ ಹಳದಿ. ಫಲ ಅಷ್ಟಿಫಲ ಮಾದರಿಯದು. ಕಾಯಿಯ ಬಣ್ಣ ಬಿಳಿ, ಕೆಂಪು, ಹಳದಿ, ಊದಾ, ಬೂದು ಇತ್ತಾದಿ. ಸ್ಯಾಲ್ವಡೋರ ಓಲಿಯಾಯ್ಡಿಸ್ ಪ್ರಭೇದದ ಹಣ್ಣು ಸಿಹಿಯಾಗಿಯೂ ಸ್ಯಾ. ಪರ್ಸಿಕದ ಹಣ್ಣು ಉಪ್ಪು ಮಿಶ್ರಿತ ಕಹಿರುಚಿಯುಳ್ಳದ್ದೂ ಆಗಿದೆ. ಹಣ್ಣಿನ ಸಿಪ್ಪೆಯಲ್ಲಿ ಎರಡು ಪದರಗಳಿವೆ. ಹೊರಪದರ ತೆಳು ಹಾಗೂ ಮೃದುವಾಗಿಯೂ ಒಳಪದರ ಗಟ್ಟಿಯಾಗಿಯೂ ಇವೆ. ಬೀಜ ಹಳದಿ ಬಣ್ಣದ್ದು; ಇದಕ್ಕೆ ಮಧುರವಾದ ವಾಸನೆಯಿದೆ.
ಉಪಯೋಗಗಳು
ಬೀಜದಲ್ಲಿ ಒಂದು ಬಗೆಯ ಎಣ್ಣೆಯಿದೆ. ಬೀಜದಲ್ಲಿನ ಎಣ್ಣೆಯ ಪ್ರಮಾಣ 35%-40%. ಇದರ ಬಣ್ಣ ಬೂದುಮಿಶ್ರಿತ ಹಸಿರು. ಇದನ್ನು ಕೊಬ್ಬರಿಎಣ್ಣೆಯ ಬದಲಾಗಿ ಸಾಬೂನು ತಯಾರಿಕೆಯಲ್ಲಿ ಬಳಸುವುದುಂಟು. ಇದು ಭಾರತದ ಕೆಲವೆಡೆ ಬಳಕೆಯಾಗುವ ಮುಖ್ಯ ಬಗೆಯ ಎಣ್ಣೆಗಳಲ್ಲೊಂದು. ಈ ಉಪಯೋಗದಿಂದಾಗಿ ಕಿರಿ ಗೋಣಿಮರದ ಬೀಜಗಳನ್ನು ಸಂಗ್ರಹಿಸಿ ಅವುಗಳಿಂದ ಎಣ್ಣೆಯನ್ನು ತೆಗೆಯುವ ಸಣ್ಣಪ್ರಮಾಣದ ಕೈಗಾರಿಕೆಗಳು ಸ್ಥಾಪನೆಯಾಗಿವೆ. ಮರದ ರೆಂಬೆ ಮತ್ತು ಕಾಯಿಗೊಂಚಲುಗಳನ್ನು ಕತ್ತರಿಸಿ ಲೊಥಾಣಿ ಎಂಬ ಯಂತ್ರದ (ಹತ್ತಿ ಬೀಜವನ್ನು ಹತ್ತಿಯಿಂದ ಬೇರ್ಪಡಿಸುವ ಯಂತ್ರ) ಸಹಾಯದಿಂದ ರೆಂಬೆ ಮತ್ತು ಗೊಂಚಲುಗಳಿಂದ ಹಣ್ನನ್ನು ಬೇರ್ಪಡಿಸಿ ಅನಂತರ ಬೀಜ ಒಡೆಯುವ ಯಂತ್ರಗಳಿಗೆ ಸಾಗಿಸಿ ಬೀಜಗಳನ್ನು ಒಡೆದು ಬೇಳೆ ತಯಾರಿಸುತ್ತಾರೆ. ಬೇಳೆಗಳನ್ನು ಎಕ್ಸ್‍ಪೆಲರ್ ಮತ್ತು ಗಾಣಗಳಿಗೆ ಹಾಕಿ ಎಣ್ಣೆಯನ್ನು ತೆಗೆಯುತ್ತಾರೆ. ಗುಜರಾತ್, ರಾಜಸ್ತಾನ, ಮಧ್ಯಪ್ರದೇಶ ಹಾಗೂ ಉತ್ತರ ಪ್ರದೇಶಗಳಲ್ಲಿ ಈ ಉದ್ಯಮ ಹೆಚ್ಚು.ಹೊಗೆಸೊಪ್ಪಿನ ಬೆಳೆಗೆ ಕಿರಿ ಗೋಣಿಮರದ ಸೊಪ್ಪನ್ನು ಗೊಬ್ಬರವಾಗಿ ಉಪಯೋಗಿಸುವ ಕ್ರಮ ಕೆಲವೆಡೆ ಇದೆ.
ಔಷಧೀಯ ಗುಣಗಳು
ಕಿರಿ ಗೋಣಿಮರಕ್ಕೆ ಹಲವಾರು ಔಷಧಿಯ ಗುಣಗಳೂ ಇವೆ. ತೊಗಟೆಯಿಂದ ತಯಾರಿಸಿದ ಕಷಾಯವನ್ನು ಸಣ್ಣಜ್ವರದ ನಿವಾರಣೆಗೆ ಬಳಸುತ್ತಾರೆ. ಎಲೆಗಳನ್ನು ಸಂಧಿವಾತ, ಆಸ್ತಮ, ಕೆಮ್ಮು, ಗಂತಿ ಮುಂತಾದುವುಗಳಲ್ಲಿ ಉಪಯೋಗಿಸುವುದುಂಟು. ಎಲೆ ಹಾಗೂ ಕಾಯಿಗಳಿಗೆ ಪಚನಶಕ್ತಿಯನ್ನು ಹೆಚ್ಚಿಸುವ ಗುಣ ಇದೆ. ಅಲ್ಲದೆ ಇವು ಲಘುವಿರೇಚಕಗಳೂ ಹೌದು. ಹಣ್ಣಿಗೆ ಕಾಮೋತ್ತೇಜಕ ಗುಣ ಇದೆಯೆಂದು ಹೇಳಲಾಗಿದೆ. ಸಿಹಿಯಾಗಿರುವ ಹಣ್ಣನ್ನು ದನಕರುಗಳು, ಒಂಟೆಗಳು ಹಾಗೂ ಮನುಷ್ಯರು ತಿನ್ನುತ್ತಾರೆ. ಕೆಳದರ್ಜೆಯ ಬೀಜಗಳನ್ನು ದನಗಳಿಗೆ ಮೇವಾಗಿ ಉಪಯೋಗಿಸುವುದುಂಟು. ಇದರಿಂದ ಹಾಲಿನ ಕೊಬ್ಬಿನ ಅಂಶ ಹೆಚ್ಚುತ್ತದೆಂದು ಹೇಳಲಾಗಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಸಸ್ಯಗಳು ವರ್ಗ:ಔಷಧೀಯ ಸಸ್ಯಗಳು ವರ್ಗ:ಎಣ್ಣೆಗಳು
ಪಂಡಿತ
thumb|200px|ಸಂಗ್ರಹಾಲಯದಲ್ಲಿ ಒಂದು ಐತಿಹಾಸಿಕ ಪಂಡಿತ ಪ್ರತಿಮೆ. ಹಿಂದೂ ಧರ್ಮದಲ್ಲಿ, ಪಂಡಿತನು ಜ್ಞಾನದ ಯಾವುದೇ ಕ್ಷೇತ್ರದ ಒಬ್ಬ ವಿದ್ವಾಂಸ ಅಥವಾ ಶಿಕ್ಷಕ, ವಿಶೇಷವಾಗಿ ವೈದಿಕ ಗ್ರಂಥಗಳು, ಧರ್ಮ, ಹಿಂದೂ ತತ್ವಶಾಸ್ತ್ರ, ಅಥವಾ ಸಂಗೀತದಂತಹ ಜಾತ್ಯತೀತ ವಿಷಯಗಳಲ್ಲಿ. ಅವನು ಗುರುಕುಲದಲ್ಲಿರುವ ಒಬ್ಬ ಗುರುವಾಗಿರಬಹುದು.
ಸಂಸ್ಕೃತದಲ್ಲಿ, ಪಂಡಿತ ಪದವು ಸಾಮಾನ್ಯವಾಗಿ ಯಾವನಾದರೂ "ಬುದ್ಧಿವಂತ, ವಿದ್ಯಾವಂತ ಅಥವಾ ಕಲಿತ ವ್ಯಕ್ತಿ"ಯನ್ನು ಸೂಚಿಸುತ್ತದೆಂದು ಮೊನಿಯರ್ ವಿಲಿಯಮ್ಸ್ ಹೇಳುತ್ತಾರೆ. ಈ ಪದವನ್ನು ಪಂಡ್ ಶಬ್ದದಿಂದ ಪಡೆಯಲಾಗಿದೆ. ಇದರರ್ಥ "ಸಂಗ್ರಹಿಸು, ಪೇರಿಸು, ರಾಶಿಹಾಕು" ಎಂದು, ಮತ್ತು ಈ ಮೂಲವನ್ನು ಜ್ಞಾನದ ಅರ್ಥದಲ್ಲಿ ಬಳಸಲಾಗುತ್ತದೆ. ಈ ಪದವು ವೈದಿಕ ಮತ್ತು ವೈದಿಕೋತ್ತರ ಪಠ್ಯಗಳಲ್ಲಿ ಕಂಡುಬರುತ್ತದೆ, ಆದರೆ ಯಾವುದೇ ಪೂರ್ವಾಪರ ಸಾಮಾಜಿಕ ಸಂದರ್ಭವಿಲ್ಲದೆ. ವಸಾಹತು ಯುಗದ ಸಾಹಿತ್ಯದಲ್ಲಿ, ಈ ಪದವು ಸಾಮಾನ್ಯವಾಗಿ ಹಿಂದೂ ಕಾನೂನಿನಲ್ಲಿ ಪರಿಣತಿ ಹೊಂದಿದ ಬ್ರಾಹ್ಮಣರನ್ನು ಸೂಚಿಸುತ್ತದೆ.
ಸಂಬಂಧಿತ ಪದವಾದ ಪುರೋಹಿತ ಮನೆ ಅರ್ಚಕನನ್ನು ಸೂಚಿಸುತ್ತದೆ.
ಉಲ್ಲೇಖಗಳು
ವರ್ಗ:ಗೌರವಸೂಚಕಗಳು
ರಜಿನಿ ಕಾಂತ (ಚಲನಚಿತ್ರ)
ರಜಿನಿ ಕಾಂತ ಕನ್ನಡ ಭಾಷೆಯಲ್ಲಿ ಪ್ರದೀಪ್ ರಾಜ್ ನಿರ್ದೇಶಿಸಿದ ಮತ್ತು ಕೆ. ಮಂಜು ನಿರ್ಮಿಸಿದ 2013 ರ ರೋಮ್ಯಾಂಟಿಕ್  ಚಲನಚಿತ್ರವಾಗಿದೆ. ಚಿತ್ರದಲ್ಲಿ ದುನಿಯಾ ವಿಜಯ್ ನಟಿಸಿದ್ದು, ಐಂದ್ರಿತಾ ರೇ ಪ್ರಮುಖ ಪಾತ್ರಗಳಲ್ಲಿ ದ್ವಿಪಾತ್ರಗಳಲ್ಲಿ ನಟಿಸಿದ್ದಾರೆ. ಚಿತ್ರಕ್ಕೆ ಅರ್ಜುನ್ ಜನ್ಯ ಸಂಗೀತ ನೀಡಿದ್ದು, ಗಿರಿ ಅವರ ಛಾಯಾಗ್ರಹಣವಿದೆ.
ಇದರಲ್ಲಿ ನಟ ದುನಿಯಾ ವಿಜಯ್ ರಜಿನಿ ಮತ್ತು ಕಾಂತ ಎಂಬ ದ್ವಿಪಾತ್ರಗಳಲ್ಲಿ ನಟಿಸಿದ್ದಾರೆ
ನಿರ್ಮಾಣ
ಚಿತ್ರದ ನಿರ್ಮಾಣವು ಅಕ್ಟೋಬರ್ 2011 ರಿಂದ ಬೆಂಗಳೂರಿನ ಕಂಠೀರವ ಸ್ಟುಡಿಯೋದಲ್ಲಿ ಪ್ರಾರಂಭವಾಯಿತು. ಖ್ಯಾತ ತಮಿಳು ನಟ ರಜನಿಕಾಂತ್ ಅವರ ಆಪ್ತ ಸಹಾಯಕ ರಾವ್ ಬಹದ್ದೂರ್ ಅವರು ತಾರೆಯ ಪರವಾಗಿ ಚಿತ್ರದ ಪ್ರಕ್ರಿಯೆಗಳನ್ನು ಔಪಚಾರಿಕವಾಗಿ ಪ್ರಾರಂಭಿಸಿದರು.
ವಿಮರ್ಶೆ
ರೆಡಿಫ್‌ನ ಶ್ರೀಕಾಂತ್ ಶ್ರೀನಿವಾಸ ಅವರು ಚಿತ್ರಕ್ಕೆ ಐದು ಸ್ಟಾರ್‌ಗಳಲ್ಲಿ ಎರಡೂವರೆ ರೇಟಿಂಗ್ ನೀಡಿದ್ದಾರೆ ಮತ್ತು ಚಿತ್ರದಲ್ಲಿ ರಜನಿ ಪಾತ್ರದಲ್ಲಿ ವಿಜಯ್ ಅವರ ಅಭಿನಯವನ್ನು ಶ್ಲಾಘಿಸಿ "ದುನಿಯಾ ವಿಜಯ್ ಅವರ ಅಭಿಮಾನಿಗಳಿಗೆ ಈ ಚಿತ್ರ" ಎಂದು ಬರೆದಿದ್ದಾರೆ. ಟೈಮ್ಸ್ ಆಫ್ ಇಂಡಿಯಾ ಈ ಚಿತ್ರವನ್ನು ಫ್ಯಾಮಿಲಿ ಎಂಟರ್ಟೈನರ್ ಎಂದು ಕರೆದಿದೆ.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೩ ಕನ್ನಡಚಿತ್ರಗಳು
ಅನು ಪ್ರಭಾಕರ್
ಅನು ಪ್ರಭಾಕರ್ ಪ್ರಮುಖವಾಗಿ ಕನ್ನಡ ಚಲನಚಿತ್ರಗಳಲ್ಲಿ ನಟಿಸಿರುವ ನಟಿ.
ಆರಂಭಿಕ ಜೀವನ
ಅನು ಪ್ರಭಾಕರ್ ಅವರು ನವೆಂಬರ್ ೯,೧೯೮೦ರಂದು ಬೆಂಗಳೂರಿನಲ್ಲಿ ಜನಿಸಿದರು.ಇವರ ತಂದೆ ಎಂ.ವಿ.ಪ್ರಭಾಕರ್ ಅವರು ಭಾರತ್ ಹೆವಿ ಎಲೆಕ್ಟ್ರಿಕಲ್ಸ್ನಲ್ಲಿ ಉದ್ಯೋಗಿಯಾಗಿದ್ದಾರೆ.ಇವರ ತಾಯಿ ಗಾಯತ್ರಿ ಅವರು ಡಬ್ಬಿಂಗ್ ಕಲಾವಿದೆ ಮತ್ತು ನಟಿಯಾಗಿದ್ದಾರೆ.ಇವರ ಸಹೋದರನ ಹೆಸರು ವಿಕ್ರಮ್.ಅನು ಅವರು ಬೆಂಗಳೂರಿನ ಉಪನಗರವಾದ ಮಲ್ಲೇಶ್ವರಂನಲ್ಲಿ ಬೆಳೆದರು.ಅಲ್ಲಿ ಅವರು ನಿರ್ಮಲಾ ರಾಣಿ ಹೈಸ್ಕೂಲ್ನಲ್ಲಿ ಶಿಕ್ಷಣ ಪಡೆದರು.ಆ ಸಮಯದಲ್ಲಿ ಅವರು ಕನ್ನಡ ಚಲನಚಿತ್ರಗಳಾದ ಚಪಲ ಚೆನ್ನಿಗರಾಯ(೧೯೯೦),ಶಾಂತಿ ಕ್ರಾಂತಿ(೧೯೯೧) ಮತ್ತು ಇಂಗ್ಲಿಷ್ ಚಲನಚಿತ್ರ ಮಿಸ್ಟರೀಸ್ ಆಫ್ ದಿ ಡಾರ್ಕ್ ಜಂಗಲ್(೧೯೯೦)ಎಂಬ ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡರು.ನಂತರ ಇವರು ಕರ್ನಾಟಕ ವಿಶ್ವವಿದ್ಯಾಲಯದ ಸಮಾಜಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿಯನ್ನು ಮುಂದುವರೆಸಿದರು.
ವೃತ್ತಿ ಜೀವನ
ಅನು ಅವರು ೧೯೯೯ರಲ್ಲಿ ಹೃದಯ ಹೃದಯಾ ಎಂಬ ಚಲನಚಿತ್ರದಲ್ಲಿ ಶಿವರಾಜ್ ಕುಮಾರ್ ಅವರೊಂದಿಗೆ ನಟಿಸಿ ಪ್ರಮುಖ ಪಾತ್ರದಲ್ಲಿ ಅಭಿನಯಿಸಿದರು.ಇವರು ಸೂರಪ್ಪ,ಜಮೀನ್ದಾರ್ರು,ಹೃದಯವಂತ,ಸಾಹುಕಾರ,ವರ್ಷ ಎಂಬ ಚಲನಚಿತ್ರಗಳಲ್ಲಿ ವಿಷ್ಣುವರ್ಧನ್ ಅವರೊದಿಗೆ ಅಭಿನಯಿಸಿದರು.ಇವರು ಕೆಲವು ತಮಿಳು ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ.ನಂತರ ೧೨ನೆಯ ಶತಮಾನದ ಕನ್ನಡ ಕವಿ ಅಕ್ಕಮಹಾದೇವಿಯ ಜೀವನವನ್ನು ಆಧರಿಸಿದ ಚಲನಚಿತ್ರದಲ್ಲಿ ಅನು ಅವರು ದ್ವಿಪಾತ್ರ ಪಾತ್ರವನ್ನು ವಹಿಸುತ್ತಾರೆ.
ಪ್ರಶಸ್ತಿಗಳು
ಅನು ಅವರ ವಿವಿಧ ಚಿತ್ರಗಳ ಅಭಿನಯಕ್ಕಾಗಿ ಬೆಂಗಳೂರಿನ ಕೊಳದ ಮಠವು 'ಅಭಿನಯ ಸರಸ್ವತಿ' ಎಂಬ ಪ್ರಶಸ್ತಿನ್ನು ನೀಡಿ ಗೌರವಿಸಲಾಯಿತು.'ಕನ್ನಡ ರಾಜ್ಯ ಸರ್ಕಾರದ ಅತ್ಯುತ್ತಮ ನಟಿ ಪ್ರಶಸ್ತಿ ೨೦೦೦-೦೧' ಮತ್ತು 'ಸಿನೆಮಾ ಎಕ್ಸ್ ಪ್ರೆಸ್ ಅತ್ಯುತ್ತಮ ನಟಿ' ಮುಂತಾದ ಪ್ರಶಸ್ತಿಗಳನ್ನು ಇವರು ಗೆದ್ದಿದ್ದಾರೆ.
ಉಲ್ಲೇಖಗಳು
ವರ್ಗ:ಭಾರತೀಯ ಚಲನಚಿತ್ರ ನಟಿಯರು ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:ತೆಲುಗು ಚಲನಚಿತ್ರ ನಟಿಯರು ವರ್ಗ:ನಟಿಯರು ವರ್ಗ:ಕನ್ನಡ ಸಿನೆಮಾ ವರ್ಗ:ಚಿತ್ರರಂಗ ವರ್ಗ:ಕನ್ನಡ ಚಲನಚಿತ್ರ ನಟಿಯರು ವರ್ಗ:ಚಲನಚಿತ್ರ ನಟಿಯರು
ಕ್ಯಾಲ್ಸಿಯಂ ಕಾರ್ಬೋನೇಟ್
ಕ್ಯಾಲ್ಸಿಯಂ ಕಾರ್ಬೋನೇಟ್ ಒಂದು ರಾಸಾಯನಿಕ. ಇದರ ಸೂತ್ರ CaCO3. ಇದು ಮೂರು ಮುಖ್ಯ ಅಂಶಗಳು ರೂಪುಗೊಂಡಿದೆ-ಇಂಗಾಲ, ಆಮ್ಲಜನಕ ಮತ್ತು ಕ್ಯಾಲ್ಸಿಯಂ .ಇದು ಬಂಡೆಗಳಲ್ಲಿ ಕಂಡುಬರುವ ಸಾಮಾನ್ಯ ಪದಾರ್ಥ. ಇವು ಮುತ್ತುಗಳು, ಕಲ್ಲಿದ್ದಲು ಚೆಂಡುಗಳು, ಮೊಟ್ಟೆಚಿಪ್ಪುಗಳು, ಸಮುದ್ರ ಜೀವಿಗಳ ಚಿಪ್ಪುಗಳು ಮತ್ತು ಬಸವನ ಹುಳುವಿನ ಚಿಪ್ಪುಗಳಲ್ಲಿ ಕಂಡು ಬರುವ ಮುಖ್ಯ ಅಂಶವಾಗಿದೆ. ಕ್ಯಾಲ್ಸಿಯಂ ಕಾರ್ಬೋನೇಟ್ ಕೃಷಿಗೆ ಉಪಯೋಗಿಸುವ ಸುಣ್ಣದ ಮುಖ್ಯ ಅಂಗ. ಇದನ್ನು ಸಾಮಾನ್ಯವಾಗಿ ಔಷಧೀಯವಾಗಿ ಕ್ಯಾಲ್ಸಿಯಂ ಪೂರಕ ಅಥವಾ ಒಂದು antacid ಎಂದು ಬಳಸಲಾಗುತ್ತದೆ. ಆದರೆ ಇದರ ಮಿತಿಮೀರಿದ ಬಳಕೆ ಅಪಾಯಕಾರಿ ಆಗಬಹುದು.
ತಯಾರಿಸುವ ರೀತಿ
ಹೆಚ್ಚಾಗಿ ಕ್ಯಾಲ್ಸಿಯಂ ಕಾರ್ಬೋನೇಟ್ ಅನ್ನು ಗಣಿಗಾರಿಕೆ ಮೂಲಕ ತೆಗೆಯಲಾಗುವುದು. ಶುದ್ಧ ಕ್ಯಾಲ್ಸಿಯಂ ಕಾರ್ಬೋನೇಟ್ ಅನ್ನು ( ಉದಾ: ಆಹಾರ ಅಥವಾ ಔಷಧೀಯ ಬಳಕೆಗೆ )  ಶುದ್ಧ ಗಣಿಯಿಂದ (ಸಾಮಾನ್ಯವಾಗಿ ಅಮೃತಶಿಲೆ ) ತಯಾರಿಸಬಹುದು. ಪರ್ಯಾಯವಾಗಿ, ಕ್ಯಾಲ್ಸಿಯಂ ಕಾರ್ಬೋನೇಟ್ ಅನ್ನು ಕ್ಯಾಲ್ಸಿಯಂ ಆಕ್ಸೈಡ್‍ನಿಂದ ತಯಾರಿಸಲಾಗುತ್ತದೆ. ಕ್ಯಾಲ್ಸಿಯಂ ಆಕ್ಸೈಡ್‍ಗೆ ನೀರು ಸೇರಿಸಿದಾಗ ಅದು ಕ್ಯಾಲ್ಷಿಯಂ ಹೈಡ್ರಾಕ್ಸೈಡ್ ಆಗುತ್ತದೆ. ಕಾರ್ಬನ್ ಡೈಆಕ್ಸೈಡ್ ಅನ್ನು ಇದರಲ್ಲಿ ಹಾಯಿಸಿದಾಗ ಕ್ಯಾಲ್ಸಿಯಂ ಕಾರ್ಬೋನೇಟ್ ರೂಪುಗೊಳ್ಳುತ್ತದೆ.
ಭೂವೈಜ್ಞಾನಿಕ ಮೂಲಗಳು
ಕ್ಯಾಲ್ಸೈಟ್, ಅರಗೊನೈಟ್ ಮತ್ತು ವ್ಯಾಟರೈಟ್ ಶುದ್ಧ ಕ್ಯಾಲ್ಸಿಯಂ ಕಾರ್ಬೋನೇಟ್ ಖನಿಜಗಳು ಕೈಗಾರಿಕೆಗಳಲ್ಲಿ ಕ್ಯಾಲ್ಸಿಯಂ ಕಾರ್ಬೋನೇಟ್‍ಗಾಗಿ ಸೀಮೆಸುಣ್ಣ, ಅಮೃತಶಿಲೆ ಮತ್ತು ಸುಣ್ಣಗಲ್ಲು ಉಪಯೋಗಿಸುತ್ತಾರೆ.
ಚಾರ್ ಮಿನಾರ್ (ಚಲನಚಿತ್ರ)
ಚಾರ್ಮಿನಾರ್ 2013 ರ ಕನ್ನಡ ರೋಮ್ಯಾಂಟಿಕ್ ನಾಟಕ ಚಲನಚಿತ್ರವಾಗಿದ್ದು, ಆರ್. ಚಂದ್ರು ಅವರು ಬರೆದು ನಿರ್ದೇಶಿಸಿದ್ದಾರೆ ಮತ್ತು ನಿರ್ಮಿಸಿದ್ದಾರೆ, ಪ್ರೇಮ್ ಕುಮಾರ್ ಮತ್ತು ಮೇಘನಾ ಗಾಂವ್ಕರ್ ಪ್ರಮುಖ ಪಾತ್ರಗಳಲ್ಲಿದ್ದಾರೆ. ಹೈದರಾಬಾದ್‌ನ ಪ್ರಸಿದ್ಧ ಸ್ಮಾರಕವಾದ ಚಾರ್ಮಿನಾರ್‌ಗೆ ಹೋಲಿಸುತ್ತ ಈ ಚಲನಚಿತ್ರವು ವ್ಯಕ್ತಿಯ ಜೀವನವು ಕುಟುಂಬ, ಗುರು, ಸ್ನೇಹಿತರು ಮತ್ತು ಪ್ರೇಮಿ ಸೇರಿದಂತೆ ನಾಲ್ಕು ಪ್ರಮುಖ ಆಧಾರಸ್ತಂಭಗಳನ್ನು ಹೊಂದಿದೆ ಎಂದು ತೋರಿಸುತ್ತದೆ.
ಹೈದರಾಬಾದ್ ಮೂಲದ ಮಾಜಿ ಗಿಟಾರ್ ವಾದಕ ಹರಿ ಅವರು ಸಂಗೀತವನ್ನು ಸಂಯೋಜಿಸಿದ್ದಾರೆ.
ಸಾರಾಂಶ
ಆರ್.ಚಂದ್ರು ಅಭಿನಯದ ಚಾರ್ಮಿನಾರ್ ಚಿತ್ರದ ಬಿಡುಗಡೆಯ ಪತ್ರಿಕಾಗೋಷ್ಠಿ ಇದೆ. ಪತ್ರಿಕಾಗೋಷ್ಠಿಯಲ್ಲಿ, ಚಂದ್ರು ಅವರು ಚಾರ್ಮಿನಾರ್ ನೈಜ ಕಥೆಯನ್ನು ಆಧರಿಸಿದೆ ಮತ್ತು ಕಥೆಯನ್ನು ಹೇಳಲು ಪ್ರಾರಂಭಿಸುತ್ತಾರೆ. ಬಾಲ್ಯದ ಗೆಳೆಯರ ಗುಂಪು ತಮ್ಮ ಶಾಲಾ ಸಹವರ್ತಿಗಳ ವರ್ಗ ಪುನರ್ಮಿಲನವನ್ನು ಹೊಂದಲು ನಿರ್ಧರಿಸುತ್ತಾರೆ. ಅವರು ಸಾಫ್ಟ್‌ವೇರ್ ಕಂಪನಿಯಲ್ಲಿ ಅಮೆರಿಕದಲ್ಲಿರುವ ತಮ್ಮ ಸ್ನೇಹಿತ ಮೋಹನ (ಪ್ರೇಮ್) ಸೇರಿದಂತೆ ವಿವಿಧ ಸಹಪಾಠಿಗಳಿಗೆ ಕರೆ ಮಾಡುತ್ತಾರೆ. ಸುದ್ದಿಯನ್ನು ಕೇಳಿದ ನಂತರ, ಮೋಹನ ಭಾರತಕ್ಕೆ ಮರುಸಂಘದಲ್ಲಿ ಪಾಲ್ಗೊಳ್ಳಲು ಹಾರುತ್ತಾನೆ; ದಾರಿಯಲ್ಲಿ, ಅವನು ತನ್ನ ಶಾಲಾ ದಿನಗಳಲ್ಲಿ ತನ್ನ ಸ್ನೇಹಿತರು ಮತ್ತು ಅವನ ಪ್ರೀತಿಯ ಜೀವನವನ್ನು ಪ್ರತಿಬಿಂಬಿಸುತ್ತಾನೆ.
ನಿರ್ಮಾಣ
ಆರಂಭದಲ್ಲಿ, ನಟರಾದ ಗಣೇಶ್, ಅಜಯ್ ರಾವ್ ಮತ್ತು ಶ್ರೀನಗರ ಕಿಟ್ಟಿ ಚಿತ್ರದಲ್ಲಿ ನಾಯಕರಾಗಿ ನಟಿಸಲು ಪರಿಗಣಿಸಲಾಗಿತ್ತು. ಅಜಯ್ ಮತ್ತು ಕಿಟ್ಟಿ ಚಂದ್ರು ಅವರ ಹಿಂದಿನ ಚಿತ್ರಗಳಲ್ಲಿ ಕೆಲಸ ಮಾಡಿದ್ದಾರೆ, ಆದರೆ ಇಬ್ಬರೂ ಹಿಂದಿನ ಬದ್ಧತೆಗಳನ್ನು ಉಲ್ಲೇಖಿಸಿ ಹಿಂದೆ ಸರಿದರು. ಗಣೇಶ್ ಚಿತ್ರದಲ್ಲಿ ನಟಿಸಲು ಸಿದ್ಧರಿದ್ದರೂ, ಗಣೇಶ್ ಕೇಳಿದ ಸಂಭಾವನೆಯನ್ನು ಚಂದ್ರು ನೀಡಲು ಸಾಧ್ಯವಾಗಲಿಲ್ಲ. ಅಂತಿಮವಾಗಿ ಈ ಪಾತ್ರಕ್ಕಾಗಿ ಪ್ರೇಮ್ ಅವರನ್ನು ಸಂಪರ್ಕಿಸಲಾಯಿತು ಮತ್ತು ಅವರು ಪ್ರಸ್ತಾಪವನ್ನು ಒಪ್ಪಿಕೊಂಡರು. ಮೇಘನಾ ಗಾಂವ್ಕರ್ ಅವರು ರಾಧಾ ನಾಯಕಿ ಪಾತ್ರದಲ್ಲಿ ನಟಿಸಲು ಆಯ್ಕೆಯಾದರು.
ಹಾಡುಗಳಿಗಾಗಿ ಬೀದರ್, ಬಿಜಾಪುರ, ಸಕಲೇಶಪುರ ಮತ್ತಿತರ ಸ್ಥಳಗಳಲ್ಲಿ ಚಿತ್ರೀಕರಣ ಮಾಡಿದ್ದು, ಮೂರು ದಿನಗಳ ಚಿತ್ರೀಕರಣ ಅಮೆರಿಕದಲ್ಲಿ ನಡೆದಿದೆ. ನಾಯಕನ ಆರಂಭಿಕ ಹಾಡನ್ನು ಅಲ್ಲಿ ಚಿತ್ರೀಕರಿಸಲಾಗಿದೆ ಮತ್ತು ಹೇಮಗಿರಿ, ಶ್ರೀರಂಗಪಟ್ಟಣದಂತಹ ಪ್ರಾಚೀನ ಸ್ಥಳಗಳಲ್ಲಿ ಚಿತ್ರಕ್ಕಾಗಿ ಸೆಟ್‌ಗಳನ್ನು ನಿರ್ಮಿಸಲಾಗಿದೆ ಎಂದು ಆರ್ ಚಂದ್ರು ಹೇಳಿದ್ದರು.
ಧ್ವನಿಮುದ್ರಿಕೆ
ಚಿತ್ರದ ಆಡಿಯೋ ಬಿಡುಗಡೆಯು 14 ಡಿಸೆಂಬರ್ 2012 ರಂದು ಗ್ರೀನ್ ಹೌಸ್ ರಾಜ್ ಮಿಲನ್ ನಲ್ಲಿ ನಡೆಯಿತು. ಆರ್ ಚಂದ್ರು ಅವರು ತನಗೆ ಅಕ್ಷರ ಕಲಿಸಿದ ಇಪ್ಪತ್ತು ಪ್ಲಸ್ ಶಿಕ್ಷಕರನ್ನು ಆಹ್ವಾನಿಸಿ ಶಾಲು, ಸ್ಮರಣಿಕೆ, ಹಾರ, ಹಣ್ಣುಹಂಪಲು ನೀಡಿ ಗೌರವಿಸಿದರು. ಚಂದ್ರು ಅವರು ಶ್ರೀ ಆದಿಚುಂಚನಗಿರಿ ಮಠದಿಂದ ಮುಖ್ಯ ಅತಿಥಿಗಳಾಗಿ ಆಗಮಿಸಿ ಶಿಕ್ಷಕರನ್ನು ಸನ್ಮಾನಿಸಿದರು, ಅವರ ತಂದೆ, ಸಹೋದರರು, ನಟ ಪ್ರೇಮ್ ಕುಮಾರ್, ಮೇಘನಾ ಗಾಂವ್ಕರ್, ಕುಮುದಾ ಅವರು ಸನ್ಮಾನಿಸಿದರು. 'ಚಾರ್ಮಿನಾರ್' ಚಿತ್ರಕ್ಕೆ ಹೊಸಬರ ಹರಿ ಸಂಗೀತವಿದೆ. ಸಾಹಿತಿಗಳಾದ ಲೋಕೇಶ್ ಕೃಷ್ಣ ಅವರು 5 ಹಾಡುಗಳಿಗೆ ಸಾಹಿತ್ಯವನ್ನು ಸುಂದರವಾಗಿ ಬರೆದಿದ್ದಾರೆ ಮತ್ತು ಮಹೇಶ್ ಜೀವ ಒಂದು ಹಾಡನ್ನು ಬರೆದಿದ್ದಾರೆ. "ರಾಧೆ ರಾಧೆ" ಮತ್ತು "ನನ್ನ ಎದೆಯ ಗೋಡೆ ಮೇಲೆ" ಹಾಡುಗಳು ಅಸಾಧಾರಣ ಮೆಚ್ಚುಗೆಯನ್ನು ಪಡೆದವು. ಧ್ವನಿಮುದ್ರಿಕೆಯು ಏಳು ಹಾಡುಗಳನ್ನು ಒಳಗೊಂಡಿದೆ.
ವಿಮರ್ಶೆಗಳು
ನಾಟಕೀಯ ಬಿಡುಗಡೆಯ ನಂತರ, ಚಾರ್ಮಿನಾರ್ ಸಾಮಾನ್ಯವಾಗಿ ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ಟೈಮ್ಸ್ ಆಫ್ ಇಂಡಿಯಾದ ಜಿಎಸ್ ಕುಮಾರ್ ಚಿತ್ರಕ್ಕೆ ಐದರಲ್ಲಿ ನಾಲ್ಕು ನಕ್ಷತ್ರಗಳ ರೇಟಿಂಗ್ ನೀಡಿ ನಿರ್ದೇಶಕರನ್ನು ಹೊಗಳಿದರು, "ನಿರ್ದೇಶಕ ಆರ್ ಚಂದ್ರು ತನ್ನ ಭಾವನೆಗಳನ್ನು ತನ್ನ ಗೆಳತಿಗೆ ತಿಳಿಸಲು ಹೆಣಗಾಡುವ ಯುವಕನ ಭಾವನೆಗಳನ್ನು ಅತ್ಯುತ್ತಮವಾಗಿ ಸೆರೆಹಿಡಿದಿದ್ದಾರೆ." CNN-IBN ಚಿತ್ರಕ್ಕೆ ಐದರಲ್ಲಿ ಮೂರೂವರೆ ರೇಟಿಂಗ್ ನೀಡಿತು ಮತ್ತು "ಚಾರ್ಮಿನಾರ್' ನ ಸೌಂದರ್ಯವು ನಿರ್ದೇಶಕರು ನಿರೂಪಣೆ ಮತ್ತು ಅದ್ಭುತ ಸಂಭಾಷಣೆಗಳಲ್ಲಿ ತಾಜಾ ಅಂಶಗಳನ್ನು ಪರಿಚಯಿಸಿದ ರೀತಿಯಲ್ಲಿದೆ" ಎಂದು ಹೇಳಿದರು. ಮತ್ತು ಹೀಗೆ ಮುಕ್ತಾಯಗೊಳಿಸಿದರು, "ಚಾರ್ಮಿನಾರ್ ಒಂದು ದೊಡ್ಡ ಭಾವನಾತ್ಮಕ ಆಕರ್ಷಣೆಯನ್ನು ಹೊಂದಿದೆ ಮತ್ತು ಕುಟುಂಬ ಪ್ರೇಕ್ಷಕರನ್ನು ಮತ್ತು ಯುವಕರನ್ನು ಆಕರ್ಷಿಸುತ್ತದೆ." ರೆಡಿಫ್‌ನ ಶ್ರೀಕಾಂತ್ ಶ್ರೀನಿವಾಸ ಕೂಡ ಚಿತ್ರಕ್ಕೆ 3.5/5 ರೇಟಿಂಗ್ ನೀಡಿದರು ಮತ್ತು "ತಾಜ್ ಮಹಲ್ ಚಿತ್ರವನ್ನು ನಿರ್ಮಿಸಿದ ಆರ್ ಚಂದ್ರು ಅವರು ಇಲ್ಲಿ ಅವರ ಮೇಲಿನ ನಿರೀಕ್ಷೆಗಳನ್ನು ಮೀರಿ ಪ್ರೇಕ್ಷಕರಲ್ಲಿ ಭಾವನಾತ್ಮಕ ಸ್ವರಮೇಳವನ್ನು ಹೊಡೆಯುವ ಚಾರ್ಮಿನಾರ್ ಮೂಲಕ ಪ್ರೇಕ್ಷಕರನ್ನು ಅಚ್ಚರಿಗೊಳಿಸಿದ್ದಾರೆ" ಎಂದು ಬರೆದಿದ್ದಾರೆ. ಡಿಎನ್‌ಎಯ ವೈ. ಮಹೇಶ್ವರ ರೆಡ್ಡಿ ಅವರು ಚಿತ್ರಕ್ಕೆ ಐದರಲ್ಲಿ ಮೂರು ನಕ್ಷತ್ರಗಳ ರೇಟಿಂಗ್ ನೀಡಿದರು ಮತ್ತು "ಚಿತ್ರವು ವಿದ್ಯಾರ್ಥಿಗಳನ್ನು ಉತ್ತಮ ನಾಗರಿಕರನ್ನಾಗಿ ರೂಪಿಸುವಲ್ಲಿ ಶಿಕ್ಷಕರ ಪಾತ್ರವನ್ನು ಕೇಂದ್ರೀಕರಿಸುತ್ತದೆ ಮತ್ತು ಸಂದೇಶವನ್ನು ಸೂಕ್ಷ್ಮವಾಗಿ ತಿಳಿಸಲು ನಿರ್ದೇಶಕರು ಅವರ ಬೆನ್ನು ತಟ್ಟಲು ಅರ್ಹರಾಗಿದ್ದಾರೆ. "
ಬಾಕ್ಸ್ ಆಫೀಸ್
ಬಾಕ್ಸ್ ಆಫೀಸ್ ನಲ್ಲಿ 100 ದಿನ ಪೂರೈಸಿದೆ.
ಬಾಹ್ಯ ಕೊಂಡಿಗಳು
ವರ್ಗ:ವರ್ಷ-೨೦೧೩ ಕನ್ನಡಚಿತ್ರಗಳು ವರ್ಗ:ಕನ್ನಡ ಚಲನಚಿತ್ರಗಳು
ಪಂಚಭೇದ
ಪಂಚಭೇದ ಎಂಬುದು ಮಧ್ವಾಚಾರ್ಯ ಸಂಸ್ಥಾಪಿಸಿದ ದರ್ಶನವಾದ ದ್ವೈತಮತದ ಅಡಿಗಟ್ಟಾಗಿದ್ದು ತತ್ತ್ವಮೀಮಾಂಸೆಯಲ್ಲಿನ ವರ್ಗಗಳ ನಡುವಿನ ವ್ಯತ್ಯಾಸಗಳ ವ್ಯವಸ್ಥೆಯನ್ನು ಸಂಕೇತಿಸುತ್ತದೆ. ಸಂಸ್ಕೃತ ವ್ಯುತ್ಪತ್ತಿಯ ಈ ಶಬ್ದವು ಐದು ವ್ಯತ್ಯಾಸಗಳು ಎಂಬುದನ್ನು ಅಕ್ಷರಶಃ ಸೂಚಿಸುತ್ತದೆ.
ಪಂಚಭೇದ ಸಿದ್ಧಾಂತದ ಪ್ರಕಾರ ಅಸ್ತಿತ್ವದ ಮೂರು ಮೂಲಭೂತ ವರ್ಗಗಳಿವೆ. ಇವುಗಳೇನೆಂದರೆ ಪರಮಾತ್ಮವು, ಜೀವಾತ್ಮಗಳು, ಮತ್ತು ವಸ್ತುಗಳು. ತಮ್ಮ ದಾರ್ಶನಿಕ ಪರಿಭಾಷೆಯಲ್ಲಿ ಮಧ್ವಾಚಾರ್ಯರು ಭೌತಿಕ ವಸ್ತುಗಳ ವರ್ಗವನ್ನು ಜಡವೆಂದು ಹೆಸರಿಸಿದರು. ಈ ಮೂರು ವರ್ಗಗಳ ನಡುವೆ ನಿತ್ಯ ಮತ್ತು ಅಳಿಸಲಾಗದ ವಿಭಜನೆಯಿದೆಯೆಂದು ಮಧ್ವಾಚಾರ್ಯರು ಪ್ರತಿಪಾದಿಸಿದರು. ಇದಲ್ಲದೆ ಒಂದು ಜೀವಾತ್ಮವು ಮತ್ತೊಂದರಿಂದ ಪ್ರತ್ಯೇಕವಾಗಿದೆಯೆಂದು ಮತ್ತು ಒಂದು ವಸ್ತು ಮತ್ತೊಂದರಿಂದ ಪ್ರತ್ಯೇಕವಾಗಿದೆಯೆಂದು ವಾದಿಸಿದರು. ಹಾಗಾಗಿ ಪಂಚಭೇದ ಸಿದ್ಧಾಂತವು ಒಳಗೊಳ್ಳುವ ಐದು ವ್ಯತ್ಯಾಸಗಳೇನೆಂದರೆ: ಶಂಕರಾಚಾರ್ಯ ಪುಷ್ಟೀಕರಿಸಿದ ಅದ್ವೈತಮತಕ್ಕೆ ವಿರುದ್ಧವಾಗಿ ಇಂತಹ ವ್ಯತ್ಯಾಸಗಳು ಇಂದ್ರಿಯಗಳಿಗೆ ಪ್ರತ್ಯಕ್ಷವಾಗಿವೆಯಲ್ಲದೆ ನಿತ್ಯ ಮತ್ತು ಸಂಪೂರ್ಣವಾಗಿ ವಾಸ್ತವಿಕವಾಗಿವೆ. ಹಾಗಾಗಿ, ದ್ವೈತಮತದ ಪ್ರಕಾರ, ಪಂಚಭೇದವಿರುವುದರಿಂದ ಅದ್ವೈತಮತ ಭೋದಿಸುವಂತೆ ಬ್ರಹ್ಮದಲ್ಲಿ ಜೀವಾತ್ಮ ಲೀನವಾಗುವುದು ಅಸಂಭವ.
ಸುನಿಲ್ ಛೇತ್ರಿ
ಪರಿಚಯ
ಅವರ ತಂದೆ ಪೋಷಕರು : ಕೆ.ಬಿ. ಚೆಟ್ರಿ ಮತ್ತು ತಾಯಿ ಸುಶೀಲಾ ಚೆಟ್ರಿ. ಜನನ ಸ್ಥಳ ಸಿಕಂದರಾಬಾದ್‌. ಮೂಲತಃ ಅವರು ನೇಪಾಳಿಗಳು.ಅವರಿಗೆ ಇಬ್ಬರು ಸಹೋದರಿಯರು, ಸಶಾ ಮತ್ತು ಸುನಂದಾ. ಸುನಿಲ್‌ ಚೆಟ್ರಿ ಅವರ ಕುಟುಂಬದ ಎಲ್ಲರೂ ಫುಟ್‌ಬಾಲ್‌ ಆಟಗಾರರೇ. ಸುನಿಲ್‌ ಅವರ ತಂದೆ, ಭಾರತೀಯ ಸೇನಾ ತಂಡದಲ್ಲಿ ಆಡಿದ್ದರೆ, ತಾಯಿ ಮತ್ತು ಸಹೋದರಿಯರು ನೇಪಾಳ ರಾಷ್ಟ್ರೀಯ ಮಹಿಳಾ ತಂಡದ ಪರ ಹಲವು ಪಂದ್ಯಗಳನ್ನು ಆಡಿದ್ದಾರೆ.
ಉಲ್ಲೇಖ
ವರ್ಗ:ಆಟಗಾರ ವರ್ಗ:ಫುಟ್‌ಬಾಲ್
ಸ್ಕಂದಗುಪ್ತ
ಸ್ಕಂದಗುಪ್ತ (ಮರಣ 467) ಉತ್ತರ ಭಾರತದ ಒಬ್ಬ ಗುಪ್ತ ಸಾಮ್ರಾಟನಾಗಿದ್ದನು. ಇವನನ್ನು ಸಾಮಾನ್ಯವಾಗಿ ಮಹಾನ್ ಗುಪ್ತ ಸಾಮ್ರಾಟರಲ್ಲಿ ಕೊನೆಯವನು ಎಂದು ಪರಿಗಣಿಸಲಾಗುತ್ತದೆ.
ಸ್ಕಂದಗುಪ್ತನ ಪೂರ್ವವೃತ್ತಗಳು ಅಸ್ಪಷ್ಟವಾಗಿ ಉಳಿದಿವೆ. ನಂತರದ ಅಧಿಕೃತ ವಂಶಾವಳಿಗಳು ಇವನ ಹೆಸರನ್ನು ಬಿಟ್ಟುಬಿಡುತ್ತವೆ, ಮತ್ತು ಇವನ ಕಾಲದ ಶಾಸನಗಳು ಕೂಡ ಇವನ ತಾಯಿಯ ಹೆಸರನ್ನು ಬಿಟ್ಟುಬಿಡುತ್ತವೆ. "ಸಾರ್ವಭೌಮತ್ವದ ದೇವತೆ, ಸ್ವಂತ ಇಚ್ಛೆಯಿಂದ, ಎಲ್ಲ ಇತರ ರಾಜಕುಮಾರರನ್ನು ಅನುಕ್ರಮವಾಗಿ ತಿರಸ್ಕರಿಸಿ ಇವನನ್ನು ತನ್ನ ಗಂಡನಾಗಿ ಆಯ್ಕೆಮಾಡಿದಳು" ಎಂದು ಮತ್ತೊಂದು ಸಮಕಾಲೀನ ದಾಖಲೆಯು ಗಮನಿಸುತ್ತದೆ. ಸ್ಕಂದಗುಪ್ತನು ಕಿರಿ ರಾಣಿಯ ಮಗನೆಂದು ಸೂಚಿಸುತ್ತದೆ ಎಂದು ಇದನ್ನು ವ್ಯಾಖ್ಯಾನಿಸಲಾಗಿದೆ. ಇವನು ತನಗೆ ಆಳುತ್ತಿದ್ದ ಗುಪ್ತ ವಂಶದಲ್ಲಿ ಬಡ್ತಿಕೊಟ್ಟುಕೊಂಡ ಕೇವಲ ಒಬ್ಬ ಯಶಸ್ವಿ ಸೇನಾಧಿಪತಿಯಾಗಿದ್ದನು ಎಂದು ಕೂಡ ಇರಬಹುದು.
ಇವನು ನಿಸ್ಸಂಶಯವಾಗಿ ಈ ಸಾಮ್ರಾಜ್ಯದ ಬಖೈರುಗಳಲ್ಲಿನ ಅತ್ಯಂತ ದೊಡ್ಡ ಸವಾಲುಗಳಲ್ಲಿ ಕೆಲವನ್ನು ಎದುರಿಸಿದನು ಏಕೆಂದರೆ ಇವನು ಪುಷ್ಯಮಿತ್ರರು ಮತ್ತು ಹುಣರೊಂದಿಗೆ ಹೋರಾಡಬೇಕಾಯಿತು. ಸ್ಕಂದಗುಪ್ತನ ಭೀತರಿ ಸ್ತಂಭ ಶಾಸನದಿಂದ ಬಹಿರಂಗಗೊಂಡಂತೆ, ಇವನು ಮಧ್ಯ ಭಾರತದಲ್ಲಿ ನೆಲೆಸಿದ್ದ ಆದರೆ ನಂತರ ಬಂಡಾಯವೆದ್ದ ಬುಡಕಟ್ಟಾದ ಪುಷ್ಯಮಿತ್ರರನ್ನು ಪರಾಜಿತಗೊಳಿಸಿದನು.
ಇವನು ವಾಯವ್ಯದಿಂದ ದಾಳಿಮಾಡಿದ ಹುಣರನ್ನೂ ಎದುರಿಸಿದನು. ಸ್ಕಂದಗುಪ್ತನು ತನ್ನ ತಂದೆಯ ಆಳ್ವಿಕೆಯ ಕಾಲದಲ್ಲಿ ಹುಣರ ವಿರುದ್ಧ ಯುದ್ಧ ಮಾಡಿದ್ದನು, ಮತ್ತು ಸಾಮ್ರಾಜ್ಯದಾದ್ಯಂತ ಮಹಾನ್ ಯೋಧನಾಗಿ ಹೊಗಳಲ್ಪಟ್ಟಿದ್ದನು. ೪೫೫ರಲ್ಲಿ ಇವನು ಹುಣ ಆಕ್ರಮಣವನ್ನು ಸದೆಬಡಿದು ಅವರನ್ನು ಹತ್ತಿರ ಬರದಂತೆ ತಡೆಯುವಲ್ಲಿ ಯಶಸ್ವಿಯಾದನು.
ಆದರೆ, ಯುದ್ಧಗಳ ವೆಚ್ಚಗಳು ಸಾಮ್ರಾಜ್ಯದ ಸಂಪನ್ಮೂಲಗಳನ್ನು ಬರಿದುಮಾಡಿದವು ಮತ್ತು ಅದರ ಪತನಕ್ಕೆ ಕೊಡುಗೆ ನೀಡಿದವು. ವಿಶೇಷವಾಗಿ, ಸ್ಕಂದಗುಪ್ತನು ಹೊರಡಿಸಿದ ನಾಣ್ಯಗಳಿಗೆ ಉಗ್ರವಾಗಿ ಕೀಳ್ಬೆರಕೆ ಮಾಡಲಾಗಿದೆ.
ಸ್ಕಂದಗುಪ್ತನು ೪೬೭ರಲ್ಲಿ ನಿಧನನಾದನು ಮತ್ತು ಇವನ ನಂತರ ಮಲಸಹೋದರ ಪುರುಗುಪ್ತ (ಕ್ರಿ.ಶ. 467–473), ಎರಡನೇ ಕುಮಾರಗುಪ್ತ (ಕ್ರಿ.ಶ. 473–476), ಬುಧಗುಪ್ತ (ಕ್ರಿ.ಶ. 476–495?) ಮತ್ತು ನರಸಿಂಹಗುಪ್ತರು ಉತ್ತರಾಧಿಕಾರಿಗಳಾದರು. ಇವರ ಕಾಲದಲ್ಲಿ ಉತ್ತರ ಭಾರತದ ಬಯಲುಗಳಲ್ಲಿನ ರಾಜ್ಯ ಸತತವಾಗಿ ಹುಣರ ದಾಳಿಗೆ ಒಳಗಾಯಿತು. ಸ್ಕಂದಗುಪ್ತನ ಹೆಸರು ಜಾವಾ ಪಠ್ಯ ತಂತ್ರಿಕಾಮಂಡಕದಲ್ಲಿ ಕಾಣಿಸುತ್ತದೆ, ಮತ್ತು ಇವನ ಆಸ್ಥಾನಕ್ಕೆ ಶ್ರೀಲಂಕಾದ ರಾಜ ಮೇಘವರ್ಮನು ಶ್ರೀಲಂಕಾದಿಂದ ಪ್ರಯಾಣ ಬೆಳೆಸುತ್ತಿದ್ದ ಭಿಕ್ಷುಗಳಿಗಾಗಿ ಬೋಧ್ ಗಯಾದಲ್ಲಿ ಬೌದ್ಧ ವಿಹಾರವನ್ನು ಕಟ್ಟಲು ಅನುಮತಿ ಕೇಳಲು ರಾಜದೂತನನ್ನು ಕಳಿಸಿದನು ಎಂದು ಚೀನಾದ ಬರಹಗಾರ ವಾಂಗ್ ಹ್ಯೂನ್ ಟ್ಸೆ ಉಲ್ಲೇಖಿಸಿದ್ದಾನೆ.
ಉಲ್ಲೇಖಗಳು
ವರ್ಗ:ಗುಪ್ತ ರಾಜವಂಶ ವರ್ಗ:ಇತಿಹಾಸ
ಆಳಂದ ವಿಧಾನಸಭಾ ಕ್ಷೇತ್ರ
ಆಳಂದ ವಿಧಾನಸಭಾ ಕ್ಷೇತ್ರವು (ಕ್ಷೇತ್ರ ಸಂಖ್ಯೆ-೪೬) ಭಾರತದ ಕರ್ನಾಟಕ ರಾಜ್ಯದ 224 ವಿಧಾನಸಭಾ ಕ್ಷೇತ್ರಗಳಲ್ಲಿ ಒಂದಾಗಿದೆ. ಇದು ಕಲಬುರಗಿ ಜಿಲ್ಲೆಯಲ್ಲಿದ್ದು ಬೀದರ್ ಲೋಕಸಭಾ ಕ್ಷೇತ್ರದ ಒಂದು ಭಾಗವಾಗಿದೆ.
ರಾಜಕೀಯ ಇತಿಹಾಸ
ಆಳಂದ ವಿಧಾನಸಭಾ ಕ್ಷೇತ್ರವನ್ನು ಇದುವರೆಗೆ ೧೫ ಮಂದಿ ಶಾಸಕರು ಪ್ರತಿನಿಧಿಸಿದ್ದಾರೆ. ಇವರಲ್ಲಿ ಅತೀ ಹೆಚ್ಚು ಬಾರಿ ಅಂದರೆ ೭ ಬಾರಿ ಕಾಂಗ್ರೆಸ್ ಪಕ್ಷದ ಅಭ್ಯರ್ಥಿಗಳು ಗೆಲುವು ಸಾಧಿಸಿದ್ದಾರೆ. ಉಳಿದಂತೆ ೩ ಬಾರಿ ಜನತಾದಳ, ೨ ಬಾರಿ ಜನತಾ ಪಕ್ಷ, ಮತ್ತು ಪಿ ಎಸ್ ಪಿ, ಕೆಜೆಪಿ ಮತ್ತು ಕರ್ನಾಟಕ ಕಾಂಗ್ರೆಸ್ ಪಕ್ಷಗಳ ಅಭ್ಯರ್ಥಿಗಳು ೧ ಬಾರಿ ಗೆಲುವು ಸಾಧಿಸಿದ್ದಾರೆ. ಕರ್ನಾಟಕದ ಏಕೀಕರಣವಾಗುವ ಮುನ್ನ ನಡೆದ ಚುನಾವಣೆ ಸಂದರ್ಭದಲ್ಲಿ(೧೯೫೭ ಮತ್ತು ೧೯೬೨) ಆಳಂದ ಎಸ್ ಸಿ ಮೀಸಲು ಕ್ಷೇತ್ರವಾಗಿತ್ತು. ೧೯೭೮ರಲ್ಲಿ ಕ್ಷೇತ್ರದ ಮರುವಿಂಗಡಣೆ ಆದ ನಂತರ ಸಾಮಾನ್ಯ ಕ್ಷೇತ್ರವಾಗಿ ಬದಲಾಯಿತು.
ಮತದಾರರು
ಬಹಳ
ಮೈಸೂರು ರಾಜ್ಯ
1957 (ಸೀಟು-1): ಚಂದ್ರಶೇಖರ ಎಸ್ ಪಾಟೀಲ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ 1957 (ಸೀಟು-2): ರಾಮಚಂದ್ರ ವೀರಪ್ಪ, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ 1962: ದೇವಪ್ಪ ಶಾಮಣ್ಣ ಹೊದಲ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ 1967: ದೇವಪ್ಪ ಶಾಮಣ್ಣ ಹೊಡಲ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ 1972: DRB ರಾವ್, ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
ಚುನಾವಣಾ ಫಲಿತಾಂಶಗಳು
ಮೂಲ:
ಇನ್ವಾವ್ಯಾಪ್ಪಿಲ್ ಮಣಿ ವಿಜಯನ್
ಜೀವನದ
ವಿಜಯನ್ ೨೦೦೧ ರಲ್ಲಿ ಎಫ್ಸಿ ಕೊಚ್ಚಿನ್ ತೊರೆದರು ಮತ್ತು ಈಸ್ಟ್ ಬಂಗಾಳ ಕ್ಲಬ್ಗೆ ಸೇರಿಕೊಂಡರು, ಇದು ೨೦೦೨ ರಲ್ಲಿ ಜೆಸಿಟಿ ಮಿಲ್ಸ್ ಫಾಗ್ವಾರಾವನ್ನು ಮತ್ತೊಮ್ಮೆ ಸೇರಲು ಬಿಟ್ಟುಕೊಟ್ಟಿತು. ಕ್ಲಬ್ನಲ್ಲಿ ಎರಡು ವರ್ಷಗಳ ಅವಧಿಯನ್ನು ಪೂರ್ಣಗೊಳಿಸಿದ ನಂತರ, ಅವರು 2004 ರಲ್ಲಿ ಜೆಸಿಟಿಯನ್ನು ಬಿಟ್ಟು ಚರ್ಚಿಲ್ ಬ್ರದರ್ಸ್ ಎಸ್.ಸಿ.ಗೆ ಸೇರಿದರು. ಅವರು ಒಂದು ವರ್ಷದ ನಂತರ ಕ್ಲಬ್ ಅನ್ನು ತೊರೆದರು ಮತ್ತು ೨೦೦೫ ರಲ್ಲಿ ಈಸ್ಟ್ ಬೆಂಗಾಲ್ ಕ್ಲಬ್ಗೆ ತೆರಳಿದರು, ಇದು ಸಕ್ರಿಯ ಫುಟ್ಬಾಲ್ ಆಟಗಾರನಾಗಿದ್ದ ತನ್ನ ಕೊನೆಯ ವೃತ್ತಿಪರ ಫುಟ್ಬಾಲ್ ಕ್ಲಬ್ ಆಗಿತ್ತು. ಅವರು ೨೦೦೬ ರಲ್ಲಿ ಈಸ್ಟ್ ಬಂಗಾಳವನ್ನು ತೊರೆದರು.
ಪ್ರಶಸ್ತಿಗಳ
೨೦೦೩ ರಲ್ಲಿ ಅರ್ಜುನ ಪ್ರಶಸ್ತಿಯನ್ನು ಪಡೆದರು. ೧೯೩೩, ೧೯೭೭ ಮತ್ತು ೧೯೯೯ ರಲ್ಲಿ ಇಂಡಿಯನ್ ಪ್ಲೇಯರ್ ಆಫ್ ದಿ ಇಯರ್ ಪ್ರಶಸ್ತಿಯನ್ನು ಗೆದ್ದರು.
ನಟನೆ
ವಿಜಯನ್ ನಿವೃತ್ತರಾದ ನಂತರ, ವಿಜಯನ್ ತಮ್ಮ ನಟನಾ ವೃತ್ತಿಯನ್ನು ಪ್ರಾರಂಭಿಸಿದರು. ಜಯರಾಜ್ ನಿರ್ದೇಶಿಸಿದ ಶಂಟಮ್ ಚಿತ್ರದಲ್ಲಿ ಪ್ರಮುಖ ಪಾತ್ರದಲ್ಲಿ ನಟಿಸುವುದರ ಮೂಲಕ ಅವರ ಚೊಚ್ಚಲ ಪ್ರವೇಶವಾಗಿತ್ತು. ನಂತರ, ಅವರು ಮಲಯಾಳಂನಲ್ಲಿ ಸುಮಾರು 15 ಚಿತ್ರಗಳಲ್ಲಿ ನಟಿಸಲು ಹೋಗಿದ್ದರು.
ಕುಟುಂಬ
೧೯೯೭ ರಲ್ಲಿ ರಾಜಿ ಅವರನ್ನು ಮದುವೆಯಾದರು. ದಂಪತಿಗೆ ಮೂವರು ಮಕ್ಕಳು - ಅರ್ಚನಾ, ಅರೋಮಲ್ ಮತ್ತು ಅಭಿರಾಮಿ. ಚಿತ್ರ:Https://en.wikipedia.org/wiki/I. M. Vijayan
ಉಲ್ಲೇಖ
Jump up ↑ https://en.wikipedia.org/wiki/I._M._Vijayan#Early_Life_&_Domestic_Career Jump up ↑ https://en.wikipedia.org/wiki/I._M._Vijayan#Acting_career
ವರ್ಗ:ಫುಟ್‌ಬಾಲ್ ವರ್ಗ:ಕ್ರೀಡಾಪಟುಗಳು
ಪಾಲ ರಾಜವಂಶ
thumb|೯ನೇ ಶತಮಾನದಲ್ಲಿ ಪಾಲ ಸಾಮ್ರಾಜ್ಯ ಮತ್ತು ನೆರೆಯ ರಾಜ್ಯಗಳು
ಪಾಲ ರಾಜವಂಶವು 8 ನೆಯ ಶತಮಾನದ ನಡುವಿನಿಂದ 12 ನೆಯ ಶತಮಾನದ ಅಂತ್ಯದವರೆಗೆ ಬಂಗಾಲವನ್ನಾಳಿದ ರಾಜವಂಶ. ಈ ವಂಶದ ಅರಸರನ್ನು ವಂಗಪತಿ ಗೌಡೇಶ್ವರರೆಂದೂ ಸೂರ್ಯವಂಶಜರೆಂದೂ ಸಮುದ್ರಸಂಭವರೆಂದೂ ಬಣ್ಣಿಸಲಾಗಿದೆ. ಈ ರಾಜರುಗಳ ಹೆಸರುಗಳು ಪಾಲ ಎಂದೇ ಕೊನೆಗೊಳ್ಳುತ್ತವೆಯಾದ್ದರಿಂದ ಇವರ ವಂಶಕ್ಕೆ ಪಾಲವಂಶವೆಂಬ ಹೆಸರು ಬಂದಿದೆ. ಪುಂಡ್ರವರ್ಧನಪುರ (ಬಾಂಗ್ಲಾ ದೇಶದ ಬೋಗರಾ ಜಿಲ್ಲೆಯಲ್ಲಿರುವ ಮಹಾಸ್ಥಾನಗಢ) ಇವರ ರಾಜಧಾನಿಯಾಗಿತ್ತು. ಪಾಲ ಸಾಮ್ರಾಜ್ಯವನ್ನು ಗೋಪಾಲ ಆರಂಭಿಸಿದ. ಈತ 8 ನೆಯ ಶತಮಾನದ ಉತ್ತರಾರ್ಧದಲ್ಲಿ ಸಿಂಹಾಸನವನ್ನೇರಿದ.
ಧರ್ಮಪಾಲ
ಇವನ ಅನಂತರ ಇವನ ಮಗನಾದ ಧರ್ಮಪಾಲ ಸುಮಾರು 780 ರಲ್ಲಿ ಸಿಂಹಾಸನಾರೋಹಣ ಮಾಡಿದ. ಗೌಡ, ವಂಗ, ರಾಢ, ಮಗಧಗಳನ್ನೊಳಗೊಂಡಂತೆ ಪಾಲ ಸಾಮ್ರಾಜ್ಯ ವಿಸ್ತಾರವಾಗಿ ಬೆಳೆಯಿತು. ಉತ್ತರ ಭಾರತದ ರಾಜಕೀಯ ಇತಿಹಾಸದಲ್ಲಿ ಬಂಗಾಲದ ಸ್ಥಾನ ಔನ್ನತ್ಯಕ್ಕೇರಿತು. ಈ ಸಾಧನೆಯ ಕೀರ್ತಿ ಧರ್ಮಪಾಲನಿಗೆ ಸಲ್ಲುತ್ತದೆ. ಈತ ಪಾಲವಂಶಸ್ಥರಲ್ಲೆಲ್ಲಾ ಅತ್ಯಂತ ಶಕ್ತಿಶಾಲಿಯೂ ಸಮರ್ಥನೂ ಆದ ದೊರೆಯಾಗಿದ್ದ. ಮಾಳವದ ಪ್ರತಿಹಾರರೊಡನೆ ಘೋರ ಯುದ್ಧ ಮಾಡಿದ; ದಖನ್ನಿನ ರಾಷ್ಟ್ರಕೂಟರೊಡನೆ ಕಾದಾಡಿದ. ಪ್ರತಿಹಾರ ದೊರೆ ವತ್ಸರಾಜ ಪಾಲ ಸಾಮ್ರಾಜ್ಯವನ್ನು ಮುತ್ತಿ ಜಯಗಳಿಸಿದ. ಆದರೆ ವತ್ಸರಾಜನನ್ನು ರಾಷ್ಟ್ರಕೂಟ ಮುಮ್ಮಡಿ ಧೃವ ಸೋಲಿಸಿದ. ಆತ ತನ್ನ ಸಾಮ್ರಾಜ್ಯಕ್ಕೆ ಮರಳಿದ ಬಳಿಕ ಧರ್ಮಪಾಲ ಪುನಃ ಉತ್ತರದತ್ತ ವಿಜಯಯಾತ್ರೆ ಹೊರಟು ಕನೌಜನ್ನು ಗೆದ್ದುಕೊಂಡು ಚಕ್ರಾಯುಧನನ್ನು ಅಲ್ಲಿಯ ಸಿಂಹಾಸನದಲ್ಲಿ ಕುಳ್ಳಿರಿಸಿದನಲ್ಲದೆ ಅಲ್ಲೊಂದು ಸಮ್ಮೇಳನವನ್ನೇರ್ಪಡಿಸಿದ. ಅದರಲ್ಲಿ ಭೋಜ, ಮತ್ಸ್ಯ, ಮದ್ರ, ಕುರು, ಯದು, ಯವನ, ಅನಂತಿ, ಗಂಧಾರ, ಕೀರ ಮುಂತಾದ ರಾಜರು ಭಾಗವಹಿಸಿದರು. ಇದಾದ ಸ್ವಲ್ಪ ಕಾಲದಲ್ಲೇ ಕನೌಜಿನ ಮೇಲೆ ನಾಗಭಟ ದಾಳಿ ಮಾಡಿದ. ಅಲ್ಲದೆ ಮಾಂಘೇರ್ ಬಳಿ ಧರ್ಮಪಾಲನನ್ನು ಸೋಲಿಸಿದ. ಸಾಹಸವೀರನೆಂದು ಖ್ಯಾತನಾದ ಧರ್ಮಪಾಲ ಸುಮಾರು 815 ರಲ್ಲಿ ಕಾಲವಾದ.
ದೇವಪಾಲ
ಅನಂತರ ಆತನ ಪುತ್ರನಾದ ದೇವಪಾಲ ಪಟ್ಟವೇರಿದ. ಈತ ತಂದೆಯಷ್ಟೇ ಉತ್ಕಟಾಕಾಂಕ್ಷಿ. ರಾಜ್ಯ ವಿಸ್ತರಣಾರ್ಥವಾಗಿ ನೆರೆಯ ಅನೇಕ ರಾಜ್ಯಗಳ ಮೇಲೆ ದಾಳಿ ಮಾಡಿದ. ಗುರ್ಜರ ರಾಜನನ್ನು ಸೋಲಿಸಿದ. ಕಂಬೋಜ ದೇಶವನ್ನು ಪ್ರವೇಶಿಸಿದ. ಅಸ್ಸಾಮಿನ ಪ್ರಾಗ್ಜೋತಿಷ ಉತ್ಕಲ ಮುಂತಾದವು ಇವನ ವಶವಾದವು. ಇವನು ಹಿಮಾಲಯದಿಂದ ದಕ್ಷಿಣ ತೀರದ ವರೆಗಿನ ಪ್ರದೇಶದ ಅಧಿಪತಿಯಾಗಿದ್ದನೆಂದೂ ಈತನ ಆಸ್ಥಾನ ಕವಿ ಬಣ್ಣಿಸುತ್ತಾನೆ. ಇವೆಲ್ಲಕ್ಕಿಂತ ಹೆಚ್ಚಾಗಿ ಈತ ಹೊರನಾಡುಗಳೊಡನೆ ಸಂಬಂಧವಿಟ್ಟುಕೊಂಡಿದ್ದ. ಸುವರ್ಣದ್ವೀಪದ (ಸುಮಾತ್ರ) ದೊರೆ ಬಾಲಪುತ್ರ ದೇವನ ರಾಯಭಾರಿ ದೇವಪಾಲನ ಆಸ್ಥಾನದಲ್ಲಿದ್ದನೆಂದೂ ತಿಳಿದುಬರುತ್ತದೆ. ಸುಮಾರು 39 ವರ್ಷಗಳಷ್ಟು ದೀರ್ಘ ಕಾಲ ಈತ ಆಳಿ, ಬಂಗಾಲವನ್ನು ಉಚ್ಛ್ರಾಯಸ್ಥಿತಿಗೆ ತರಲು ಕಾರಣನಾದ ದಕ್ಷ ರಾಜನೆಂಬ ಖ್ಯಾತಿ ಹೊಂದಿದ. 855 ರಲ್ಲಿ ಈತ ಮರಣಹೊಂದಿದ.
ನಂತರದ ಅರಸರು
thumb|ಪಾಲ ಸಾಮ್ರಾಜ್ಯದ ಒಂದು ನಾಣ್ಯ, ಮಹೀಪಾಲ ಮತ್ತು ನಂತರದ ಅರಸರ ಕಾಲದಲ್ಲಿ. ಸುಮಾರು ಕ್ರಿ.ಶ. ೯೮೮-೧೧೬೧ ಇವನ ಅನಂತರ ಪಾಲ ಸಾಮ್ರಾಜ್ಯದ ರಾಜಕೀಯ ಶಕ್ತಿ ಕುಂದುತ್ತಾ ಬಂತು. ಆ ಕಾಲದಲ್ಲಿ ದೇವಪಾಲನ ಸೋದರಳಿಯ 1 ನೆಯ ವಿಗ್ರಹಪಾಲ ಪಟ್ಟಕ್ಕೆ ಬಂದ. ಈತ ರಾಜ್ಯಭಾರಕ್ಕಿಂತ ಧರ್ಮಸಂಬಂಧವಾದ ಚಟುವಟಿಕೆಗಳಲ್ಲೇ ಆಸಕ್ತನಾಗಿದ್ದನೆಂದು ತೋರುತ್ತದೆ. ಕೊನೆಗೆ ಇವನು ತನ್ನ ಪುತ್ರ ನಾರಾಯಣಪಾಲನಿಗೆ ರಾಜ್ಯಭಾರವನ್ನೂ ಬಿಟ್ಟುಕೊಟ್ಟನೆಂದೂ ತಿಳಿದುಬರುತ್ತದೆ. ಪ್ರತಿಹಾರರ ಆಕ್ರಮಣದಿಂದಾಗಿ ಕಳೆದುಕೊಂಡಿದ್ದ ಪಾಲ ಸಾಮ್ರಾಜ್ಯದ ಸ್ವಲ್ಪ ಭಾಗವನ್ನು ನಾರಾಯಣಪಾಲ ಮರಳಿ ಪಡೆದ. ಈತ ಸುಮಾರು 54 ವರ್ಷಗಳಷ್ಟು ದೀರ್ಘ ಕಾಲ ರಾಜ್ಯಭಾರ ಮಾಡಿದನೆಂದು ಹೇಳಲಾಗಿದೆ.
ಇವನ ಅನಂತರ ಸುಮಾರು ಎರಡು ಮೂರು ತಲೆಮಾರುಗಳಲ್ಲಿ ಪಾಲರಸರ ಖ್ಯಾತಿ ಪುನಃ ಕುಗ್ಗಿತ್ತು. ಅದು ಚಂದೇಲ, ಕಳಚುರಿಗಳ ದಾಳಿಗೆ ತುತ್ತಾಯಿತು. ಒಂದನೆಯ ಮಹೀಪಾಲ ಸುಮಾರು 1021 ರಲ್ಲಿ ಪಟ್ಟವೇರಿದ. ಗೌಡ ದೇಶಾಧಿಪತಿಯಾಗಿ ಪಾಲ ಸಾಮ್ರಾಜ್ಯದ ಹಿರಿಮೆಯನ್ನು ಪುನಃ ಸ್ಥಾಪಿಸಿದವನು ಈತ. 1023 ರಲ್ಲಿ ಚೋಳನಾಡಿನ ರಾಜೇಂದ್ರ ಚೋಳ ತನ್ನ ಉತ್ತರ ಭಾರತದ ದಿಗ್ವಿಜಯದ ಅಂಗವಾಗಿ ಈತನ ಮೇಲೆ ಏರಿ ಬಂದು ಜಯಶಾಲಿಯಾಗಿ ಮರಳಿದ.
ಮುಮ್ಮಡಿ ವಿಗ್ರಹಪಾಲನ ಮೂವರು ಪುತ್ರರಾದ ಇಮ್ಮಡಿ ಮಹೀಪಾಲ, ಸುರಪಾಲ ಮತ್ತು ರಾಮಪಾಲರಲ್ಲಿ ಮೊದಲನೆಯವನು ದುರ್ಬಲ ಅರಸು. ಆತನನ್ನು ಅವನ ಅಧಿಕಾರಿ ಕೊಲೆ ಮಾಡಿದ. ಗೌಡ ದೇಶದ ಅಧಿಕಾರ ಅವನ ಕೈಯಿಂದ ಕಳೆದು ಹೋಯಿತು. ಆದರೆ ಇಮ್ಮಡಿ ಮಹೀಪಾಲನ ಕಿರಿಯ ತಮ್ಮನಾದ ರಾಮಪಾಲ ಮರಳಿ ಸಾಮ್ರಾಜ್ಯಾಧಿಕಾರವನ್ನು ಪಡೆದ. ರಾಜ್ಯ ವಿಸ್ತರಣಾರ್ಥವಾಗಿ, ಹಾಗೂ ಪಾಲ ರಾಜ್ಯದ ಪ್ರಭಾವವನ್ನು ಹೆಚ್ಚಿಸುವ ಉದ್ದೇಶದಿಂದ ಇವನು ದಂಡಯಾತ್ರೆ ಹೊರಟ. ಇದರಲ್ಲಿ ಇವನಿಗೆ ಸ್ವಲ್ಪಮಟ್ಟಿಗೆ ಯಶಸ್ಸು ದೊರಕಿತು. ಈತ ಸುಮಾರು 1120ರಲ್ಲಿ ಕಾಲವಾದ. ಇವನು ಭದ್ರಪಡಿಸಿದ್ದ ಪಾಲ ಸಾಮ್ರಾಜ್ಯ ಕುಮಾರಪಾಲನ ಆಳ್ವಿಕೆಯಲ್ಲಿ ಪುನಃ ಛಿದ್ರವಾಗತೊಡಗಿತು. ಮಿಥಿಲದ ನಾನ್ಯ ದೇವ ಗೌಡದೇಶವನ್ನು ಆಕ್ರಮಿಸಿದ. ಗಾಹಡವಾಲರು ಮಗಧದ ಒಂದು ಭಾಗವನ್ನು ಕಿತ್ತುಕೊಂಡರು. ಅಂತ್ಯದಲ್ಲಿ ಪಾಲರಾಜ್ಯ ಸೇನರಸರ ಕೈವಶವಾಯಿತು. ಸುಮಾರು 12 ನೆಯ ಶತಮಾನದ ಉತ್ತರಾರ್ಧದಲ್ಲಿ ಇವರ ಆಳ್ವಿಕೆ ಕೊನೆಗೊಂಡಿತು. ಗುಪ್ತರಂತೆ, ಮೌರ್ಯರಂತೆ ಬಲವಾದ ರಾಜ್ಯವನ್ನು ಸ್ಥಾಪಿಸಿ ದೀರ್ಘಕಾಲ ಆಳಿದ ಕೀರ್ತಿ ಪಾಲರದು. ಹೊರನಾಡುಗಳನ್ನು ಒಳಗೊಂಡಂತೆ ಗೌಡದೇಶದಲ್ಲಿ ಇವರ ಸಾಂಸ್ಕೃತಿಕ ವೈಭವವನ್ನು ಮೆರೆದರು.
ಧರ್ಮದೃಷ್ಟಿ
ಪಾಲರು ಬೌದ್ಧಧರ್ಮಕ್ಕೆ ವಿಶೇಷ ಪ್ರೋತ್ಸಾಹ ನೀಡಿದಂತೆ ತಿಳಿದುಬರುತ್ತದೆ. ಧರ್ಮಪಾಲ ವಿಕ್ರಮಶಿಲಾ ವಿಹಾರವನ್ನು ಸ್ಥಾಪಿಸಿದ. ಬೌದ್ಧ ದಾರ್ಶನಿಕನಾದ. ಇಂದ್ರಗುಪ್ತನನ್ನು ನಾಲಂದ ಮಠದ ಅಧ್ಯಕ್ಷನನ್ನಾಗಿ ದೇವಪಾಲ ನೇಮಕ ಮಾಡಿದ. ನಾಲಂದ ಬೋಧ ಗಯಾಗಳಲ್ಲಿ ಧಾರ್ಮಿಕ ಕಟ್ಟಡಗಳನ್ನು ಮಹೀಪಾಲ ನಿರ್ಮಿಸಿದ. ವಿಕ್ರಮಶಿಲಾ, ನಾಲಂದ ವಿಶ್ವವಿದ್ಯಾಲಯಗಳಲ್ಲಿ ಪಾಲರು ಬೌದ್ಧ ವಿಹಾರಗಳನ್ನು ನಿರ್ಮಿಸಿದರಲ್ಲದೆ ವಿದ್ಯಾ ಪ್ರಸಾರ ಕಾರ್ಯದಲ್ಲಿ ವಿಶೇಷ ಆಸಕ್ತಿ ತೋರಿಸಿದರು. ಇದನ್ನು ದಾಖಲುಪಡಿಸುವ ಶಾಸನಗಳು ನಾಲಂದದ ಉತ್ಖನನದಲ್ಲಿ ದೊರೆತಿವೆ. ದೇವಪಾಲ ನಾಲಂದದಲ್ಲಿದ್ದ ಬೌದ್ಧ ವಿಹಾರಕ್ಕಾಗಿ ಪಂಚಗ್ರಾಮಗಳನ್ನು ದತ್ತಿ ಬಿಟ್ಟಿದ್ದನೆಂಬುದನ್ನು ಸುಂದರವಾದ ಕಂಚಿನ ಮುದ್ರಿಕೆಯನ್ನೊಳಗೊಂಡ ಅವನ ಒಂದು ತಾಮ್ರ ಶಾಸನ ತಿಳಿಸುತ್ತದೆ. ಸುವರ್ಣದ್ವೀಪದ ಶೈಲೇಂದ್ರ ರಾಜನಾಗಿದ್ದ ಬಾಲಪುತ್ರದೇವನ ವಿನಂತಿಯ ಮೇರೆಗೆ ಈ ದತ್ತಿಗಳನ್ನು ನೀಡಲಾಯಿತೆಂದು ತಿಳಿದುಬರುತ್ತದೆ. ಇದಲ್ಲದೆ ತಾರಾ, ವಾಗೀಶ್ವರೀ ವಿಗ್ರಹ ಶಾಸನಗಳು ಪಾಲರ ಆಳ್ವಿಕೆಯ ವರ್ಷಗಳನ್ನು ತಿಳಿಸುತ್ತವೆ. ಇನ್ನು ಕೆಲವು ಪಾಲಶಾಸನಗಳಲ್ಲಿ ಬೇರೆ ಬೇರೆ ಅಧಿಕಾರಿಗಳ ದೊಡ್ಡ ಪಟ್ಟಿಯೇ ಕಂಡುಬರುತ್ತದೆ. ಒಂದನೆಯ ಮಹೀಪಾಲನ ಖಂಗಧ ತಾಮ್ರ ಶಾಸನದಲ್ಲಿ ಸುಮಾರು 44 ಅಧಿಕಾರಿಗಳ ಹೆಸರುಗಳಿವೆ. ಪಾಲ ತಾಮ್ರ ಶಾಸನಗಳಿಗೆ ಸಂಬಂಧಿಸಿದಂತಿರುವ ಮುದ್ರೆಗಳಲ್ಲಿ ಬೌದ್ಧ ಧರ್ಮ ಚಕ್ರವಿರುತ್ತಿತ್ತು. ಪಾಲ ವಂಶವನ್ನು ಆ ಶಾಸನಗಳು ಧರ್ಮಚಕ್ರಮುದ್ರಾ ಎಂದೇ ಬಣ್ಣಿಸುತ್ತವೆ. ಆದರೆ ರಾಷ್ಟ್ರಕೂಟ ಮುಮ್ಮಡಿ ಗೋವಿಂದನ ನೆಸರಿ ತಾಮ್ರ ಶಾಸನದ ಪ್ರಕಾರ ಧರ್ಮಪಾಲ ರಾಜನ ಬಾವುಟದ ಮೇಲೆ ಬೌದ್ಧದೇವಿಯಾದ ತಾರಾಳ ಚಿತ್ರವಿತ್ತು. ನಾಲಂದ ತಾಮ್ರ ಶಾಸನಕ್ಕೆ ಸಂಬಂಧಿಸಿದಂತಿರುವ ಕಂಚಿನ ಒಂದು ಮುದ್ರೆ ಕಲಾ ನೈಪುಣ್ಯದ ದೃಷ್ಟಿಯಿಂದ ಗಮನಾರ್ಹವಾದುದ್ದು.
ವಾಸ್ತುಶಿಲ್ಪ
thumb|ಬುದ್ಧನ ವಿಗ್ರಹ, ಬಿಹಾರ್, ಪಾಲ ಸಾಮ್ರಾಜ್ಯ, ೧೦-೧೧ ನೇ ಶತಮಾನ ಪಾಲಶೈಲಿಯ ವಾಸ್ತುಶಿಲ್ಪ ವಿಶಿಷ್ಟವಾದ್ದು. ನುಣುಪಾದ ಕರಿಪಾಟಿ ಕಲ್ಲಿನಲ್ಲಿ ರಚಿಸಿದ ಹಲವಾರು ಶಿಲ್ಪಗಳಲ್ಲಿ ಇದನ್ನು ಗಮನಿಸಬಹುದು. ಮಗಧ, ರಾಜಲಗೃಹ, ಬೋಧ ಗಯಾ, ಕುರ್ಕಿಹಾರ, ದಿನಾಜಪುರ, ಭಾಗಲಪುರ, ರಾಜ್ಯಶಾಹಿ, ಚಂಡಿವತ್, ಮಯೂರ್‍ಭಂಜ್, ನಾಲಂದ, ವಿಕ್ರಮಶಿಲಾ, ಉದ್ದಂಡಪುರ, ಷಹಾಡಪುರ ಮುಂತಾದೆಡೆಗಳಲ್ಲಿ ಪಾಲರ ಶಿಲ್ಪಕೃತಿಗಳು ದೊರೆತಿವೆ. ಅವುಗಳಲ್ಲಿ ಹಲವು ಕಲ್ಕತ್ತಾ, ಲಖನೌ, ರಾಜಶಾಹಿ, ಲಂಡನ್, ಪ್ಯಾರಿಸ್, ಬರ್ಲಿನ್, ಬೋಸ್ಟನ್, ನ್ಯೂಯಾರ್ಕ್, ದೆಹಲಿ ಮುಂತಾದೆಡೆಗಳಲ್ಲಿರುವ ವಸ್ತುಸಂಗ್ರಹಾಲಯಗಳಲ್ಲಿವೆ. ಪಾಲ ಶಿಲ್ಪ ಶೈಲಿಯಲ್ಲಿ ತಾಂತ್ರಿಕ ಕುಶಲತೆ, ಲಾಲಿತ್ಯ, ನಯನಾಜೂಕು ರೇಖಾವಿನ್ಯಾಸ ಮುಂತಾದವು ಎದ್ದು ಕಾಣುತ್ತವೆ.
ಢಾಕಾ ವಸ್ತುಸಂಗ್ರಹಾಲಯದಲ್ಲಿರುವ ಲಕ್ಷ್ಮಣಕಲೆಯ ವಿಷ್ಣುವಿಗ್ರಹ ಪಾಲಶೈಲಿಯ ಒಂದು ಪ್ರಾಚೀನ ಶಿಲ್ಪ. ಗರುಡಾರೂಢನಾಗಿರುವ ವಿಷ್ಣು ತನ್ನ ಎರಡು ಬಾಹುಗಳಲ್ಲಿ ಶ್ರೀ ಮತ್ತು ಸರಸ್ವತಿಯರನ್ನು ಹಿಡಿದಿದ್ದಾನೆ. ಸರಸ್ವತಿಯ ಕೈಯ್ಯಲ್ಲಿ ಹಾರ್ಪ್ ಮಾದರಿಯ ವೀಣೆಯಿದೆ. ಈ ವಸ್ತು ಸಂಗ್ರಹಾಲಯದಲ್ಲಿ ಆರ್ಧನಾರೀಶ್ವರ ವಿಗ್ರಹವೂ ಇದೆ. ಅದರ ಬಲಗಡೆ ಊಧ್ರ್ವಲಿಂಗವಿರುವುದೊಂದು ವಿಶೇಷ. ಕಲ್ಯಾಣ ಸುಂದರ ಮೂರ್ತಿಯೆಂದು ಹೇಳಲಾದ ಶಿಲ್ಪದಲ್ಲಿ ಶಿವಪಾರ್ವತಿಯರು ಸಪ್ತಪದಿಯಿಡುತ್ತಿರುವ ದೃಶ್ಯವನ್ನು ಕಡೆಯಲಾಗಿದೆ. ಮಹಾಮಾಯಾ, ಸದ್ಯೋಜಾತ, ನರ್ತೇಶ್ವರ ಮುಂತಾದ ಶೈವಶಿಲ್ಪಗಳೂ ಗಮನಾರ್ಹ. ಸಂಕರ ಬಂಧದಲ್ಲಿ ನರ್ತೇಶ್ವರನ ಶಿಲ್ಪ ದೊರಕಿದೆ. ಅವನು ನಂದಿಯ ಮೇಲೆ ನೃತ್ಯ ಮಾಡುತ್ತಿರುವಂತೆ ಇಲ್ಲಿ ಶಿಲ್ಪಿಸಲಾಗಿದೆ. ಗಂಗೆ ಉಮೆಯರು ಆಚೀಚೆ ನಿಂತು ಚೌರಿ ಬೀಸುತ್ತಿದ್ದಾರೆ. ಈ ನೃತ್ಯವನ್ನು ಅಪ್ಸರೆಯರು, ಗಂಧರ್ವರು ಅವಲೋಕಿಸುತ್ತಿದ್ದಾರೆ. ಇದು ಪೂರ್ವಭಾರತದಲ್ಲೇ ವೈಶಿಷ್ಟ್ಯ ಪೂರ್ಣವಾದ ನೃತ್ಯ ಶಿವಶಿಲ್ಪ. ವೀಣಾಧಾರಿ ನಟರಾಜನ ಶಿಲ್ಪವೊಂದು ಬಲಬದಿಯಲ್ಲಿದೆ. ಆಶುತೋಷ್ ಮತ್ತು ರಾಜಷಾಹಿ ವಸ್ತುಸಂಗ್ರಹಾಲಯಗಳಲ್ಲಿರುವ ರಥಾರೂಢ ಸೂರ್ಯನ ವಿಗ್ರಹ, ಜೈಪುರದ (ಬಂಕುರಾ ಜಿಲ್ಲೆ) ದೇಗುಲದ ಭಿತ್ತಿ ಭಾಗದಲ್ಲಿರುವ ಶೇಷಶಾಹಿ ವಿಷ್ಣುವಿಗ್ರಹ, ವಿಷ್ಣುವಿನ ಮತ್ಸ್ಯಾವತಾರ ಶಿಲ್ಪ ಮುಂತಾದವು ಉಲ್ಲೇಖಾರ್ಹ.
ಪಾಲರ ಲೋಹಶಿಲ್ಪಗಳು ಖ್ಯಾತಿ ಪಡೆದಿವೆ. ಚಂಡರ್‍ಗಾಂವ್‍ನಲ್ಲಿ ದೊರೆತ ಚಂಡಿ ವಿಗ್ರಹ ಇವುಗಳ ಪೈಕ್ ಪ್ರಾಚೀನತನವಾದ್ದು. ರಾಣಿ ಪ್ರಭಾವತಿ ದೇವಿಯ ಶಾಸನವನ್ನೊಳಗೊಂಡ ಈ ವಿಗ್ರಹ ಎಂಟನೆಯ ಶತಮಾನದ್ದೆಂದು ಹೇಳಲಾಗಿದೆ. ದೇವಪಾಲನ ಕಾಲದಲ್ಲಿ ಹಲವು ಉತ್ತಮ ಲೋಹಶಿಲ್ಪಗಳನ್ನು ತಯಾರಿಸಿದಂತೆ ತಿಳಿದುಬರುತ್ತದೆ. ಬಾರಿಸಾಲ್‍ನಲ್ಲಿ ದೊರೆತ ಲೋಕೇಶ್ವರ ವಿಗ್ರಹ, ಕಮಲದ ಮೇಲೆ ನಿಂತಿರುವ ಹೃಷಿಕೇಶನ ಶಿಲ್ಪ ಮುಂತಾದವನ್ನು ಹೆಸರಿಸಬೇಕು. ದೆಹಲಿಯ ರಾಷ್ಟ್ರೀಯ ವಸ್ತು ಸಂಗ್ರಹಾಲಯದಲ್ಲಿ ಇಟ್ಟಿರುವ, ಬುದ್ಧ ಜನನವನ್ನು ನಿರೂಪಿಸುವ, ಲೋಹಶಿಲ್ಪ ಗಮನಾರ್ಹ. ಪಾಲಶೈಲಿಯಲ್ಲಿ ಬಹಳ ಜನಪ್ರಿಯವಾಗಿರುವ ಹರಗೌರಿ ಲೋಹಶಿಲ್ಪ ಬಾಸ್ಟನ್ ವಸ್ತುಸಂಗ್ರಹಾಲಯದಲ್ಲಿದೆ. ಕುರ್ಕಿಹರದ ಕಂಚುಶಿಲ್ಪಗಳು ಪಾಲಶೈಲಿಯಲ್ಲಿ ಪ್ರಸಿದ್ಧವಾದವು. ತಾರಾ, ಬುದ್ಧ, ಹರಗೌರಿ ಮುಂತಾದ ಲೋಹಶಿಲ್ಪಗಳನ್ನು ಇಲ್ಲಿ ಉದಾಹರಿಸಬಹುದು. ನಾಲಂದ ವಸ್ತುಸಂಗ್ರಹಾಲಯದಲ್ಲಿ ಇಟ್ಟಿರುವ ಪ್ರಾಚೀನ ವಿಷ್ಣುವಿಗ್ರಹಕ್ಕೆ ಸಂಬಂಧಿಸಿದಂತೆ ಆಯುಧ ಪುರುಷರನ್ನೂ ಚಿತ್ರಿಸಲಾಗಿದೆ. ಇದರ ಪ್ರಭಾವಳಿಯ ಮೇಲೆ ಇತರ ವಿಗ್ರಹಗಳನ್ನು ಕೆತ್ತಲಾಗಿದೆ. ಈ ವಿಗ್ರಹವನ್ನು ಯುದ್ಧದ ಕಾಣಿಕೆಯಾಗಿ ಗಂಗೈಕೊಂಡ ರಾಜೇಂದ್ರ ಚೋಳ ತಂದು ಚಿದಂಬರಂ ಬಳಿಯ ಶಿವಾಲಯದಲ್ಲಿಟ್ಟಂತೆ ತಿಳಿದುಬರುತ್ತದೆ.
ಚಿತ್ರಕಲೆ
ಭಾರತೀಯ ಚಿಕಣಿ ಚಿತ್ರ ಕಲಾಪರಂಪರೆಗೆ ಪಾಲರ ಕೊಡುಗೆ ಗಮನಾರ್ಹ. ತಾಳೆಗರಿ ಪ್ರತಿಗಳಲ್ಲಿ ಕಂಡುಬರುವ ಸೊಗಸಾದ ಚಿತ್ರಗಳು ನಿದರ್ಶನಗಳು. ಕೇಂಬ್ರಿಜ್ ವಿಶ್ವವಿದ್ಯಾಲಯದ ವಾಚನಾಲಯದಲ್ಲಿ ಇಟ್ಟಿರುವ ಅಷ್ಟಸಾಹಸ್ರಿಕ ಪ್ರಜ್ಞಾಪಾರಮಿತಾ ಪಂಚರಕ್ಷ ಎಂಬ ಹಸ್ತಪ್ರತಿಯಲ್ಲಿ ಐವತ್ತೊಂದು ಚಿಕಣಿ ಚಿತ್ರಗಳಿವೆ. ಇವುಗಳಲ್ಲಿ ಹಲವು ಬೌದ್ಧ ದೇವದೇವತೆಗಳ ಚಿತ್ರಗಳು. ಸುಮಾರು ಹನ್ನೊಂದನೆಯ ಶತಮಾನದವೆಂದು ಹೇಳಲಾದ ಈ ಚಿತ್ರಗಳಲ್ಲಿ ಸಮಕಾಲೀನ ನೇಪಾಳಿ ಚಿತ್ರಗಳಲ್ಲಿ ಕಂಡುಬರುವ ತಾಂತ್ರಿಕ ಶೈಲಿ ಎದ್ದು ಕಾಣುತ್ತದೆ. ಗಂಧವ್ಯೂಹ, ಸಾಧನಮೂಲ ಮುಂತಾದ ಕೃತಿಗಳಲ್ಲೂ ಪಾಲರ ವರ್ಣಚಿತ್ರಗಳಿವೆ. ಬುದ್ಧನ ಜೀವನ ಚಿತ್ರಣ, ಜಾತಕ ಕಥೆ ಮುಂತಾದುವು ಇವುಗಳಲ್ಲಿ ಚಿತ್ರಿತವಾಗಿವೆ.
ಗ್ರಂಥಸೂಚಿ
ವರ್ಗ:ರಾಜವಂಶಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜೆಡ್ಡಾ
ಜೆಡ್ಡಾ ಅಥವಾ ಜಿದ್ದ -	ಸೌದೀ ಅರೇಬಿಯದ ಮುಖ್ಯ ರೇವುಪಟ್ಟಣ. ಕೆಂಪುಸಮುದ್ರ ತೀರದಲ್ಲಿದೆ. ಹೆಜಾಝ್ ಪ್ರಾಂತ್ಯಕ್ಕೆ ಸೇರಿದೆ. ಜನಸಂಖ್ಯೆ 1,94,000(1965). ಇದು ಈವ್ ಳ ರುದ್ರಭೂಮಿ ಎಂಬ ನಂಬಿಕೆ ಹಿಂದೆ ಇದ್ದದ್ದರಿಂದ ಇದಕ್ಕೆ ಜಿದ್ದ ಎಂಬ ಹೆಸರು ಬಂತು. ಜುದ್ದ ಎಂದರೆ ಪೂರ್ವಜೆ. ಈವ್ ಳದೆಂದು ಪ್ರಸಿದ್ಧವಾಗಿದ್ದ ಗೋರಿಯನ್ನು ಸೌದೀ ಅರೇಬಿಯ ಸರ್ಕಾರ 1928ರಲ್ಲಿ ನಾಶಮಾಡಿತು. ಇದು ಮೂಢನಂಬಿಕೆಯನ್ನು ಪ್ರೋತ್ಸಾಹಿಸುವುದೆಂಬುದು ಕಾರಣ. ಮುಸ್ಲಿಂ ಯಾತ್ರಾಸ್ಥಳವಾದ ಮೆಕ್ಕ ಇರುವುದು ಇದರಿಂದ ಸು. 50 ಮೈ. ದೂರದಲ್ಲಿ. ಮೆಕ್ಕಕ್ಕೆ ಬರುವ ಯಾತ್ರಿಕರಲ್ಲಿ ಬಹಳ ಮಂದಿ ಈ ರೇವಿನಲ್ಲಿ ಇಳಿದು ಪ್ರಯಾಣ ಮುಂದುವರಿಸುತ್ತಾರೆ. ಆದ್ದರಿಂದ ಈ ನಗರ ಐತಿಹಾಸಿಕ ಪ್ರಾಮುಖ್ಯ ಗಳಿಸಿದೆ. ಬಂದರು 17ನೆಯ ಶತಮಾನದಿಂದ ಈಗಿನ ಸ್ಥಳದಲ್ಲಿದೆ. ಹಿಂದೆ ಅದು ಇಲ್ಲಿಂದ 12 ಮೈ. ದಕ್ಷಿಣಕ್ಕೆ ಇರುವ ಅಲ್ ಆಸ್ವಾದ್‍ನಲ್ಲಿತ್ತು.
ಇತಿಹಾಸ
1916ರಲ್ಲಿ ಬ್ರಿಟಿಷರು ತುರ್ಕಿ ಸೈನ್ಯವನ್ನು ಸೋಲಿಸಿ ಈ ನಗರವನ್ನು ವಶಪಡಿಸಿಕೊಂಡರು. ಆಗಿನಿಂದ 1925ರ ವರೆಗೆ ಇದು ಹೆಜಾಝ್ ಪ್ರಾಂತ್ಯದ ಷೆರೀಫನ ರಾಜ್ಯದ ಭಾಗವಾಗಿತ್ತು. ಆ ವರ್ಷ ಇಬನ್‍ಸವೂದ್ ಇದನ್ನು ವಶಪಡಿಸಿಕೊಂಡು ಸೌದೀ ಅರೇಬಿಯಕ್ಕೆ ಸೇರಿಸಿಕೊಂಡ. ಎರಡನೆಯ ಮಹಾಯುದ್ಧದ ತರುವಾಯ ಈ ನಗರ ಹೆಚ್ಚು ಅಭಿವೃದ್ಧಿ ಹೊಂದಿತು.
ಇತರ ಮಾಹಿತಿ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ನಗರಗಳು
ಅಮೃತ ವಿದ್ಯಾಲಯಂ
ಅಮೃತ ವಿದ್ಯಾಲಯಂ ಮಾತಾ ಅಮೃತಾನಂದಮಯಿ ಸ್ಥಾಪಿಸಿದ ಮಾತಾ ಅಮೃತಾನಂದಮಯಿ ಮಠದಿಂದ ನಡೆಸಲ್ಪಡುವ ಮತ್ತು ನಿರ್ವಹಿಸಲ್ಪಡುವ ಆಂಗ್ಲ ಮಾಧ್ಯಮ CBSE ಶಾಲೆಗಳ ಸಮೂಹವಾಗಿದೆ. ಭಾರತದಾದ್ಯಂತ ಸೆಂಟ್ರಲ್ ಬೋರ್ಡ್ ಆಫ್ ಸೆಕೆಂಡರಿ ಎಜುಕೇಶನ್‌ಗೆ ಸಂಯೋಜಿತವಾಗಿರುವ 90+ ಆಂಗ್ಲ ಮಾಧ್ಯಮ ಹಿರಿಯ ಮಾಧ್ಯಮಿಕ ಶಾಲೆಗಳಿವೆ ಅವುಗಳಲ್ಲಿ 30+ ಕೇರಳದಲ್ಲಿವೆ. ಸತತ ವರ್ಷಗಳಲ್ಲಿ ಅಖಿಲ ಭಾರತ ಮಾಧ್ಯಮಿಕ ಶಾಲಾ ಪರೀಕ್ಷೆ ಮತ್ತು ಅಖಿಲ ಭಾರತ ಹಿರಿಯ ಶಾಲಾ ಪ್ರಮಾಣಪತ್ರ ಪರೀಕ್ಷೆಯಲ್ಲಿ ಶೇಕಡಾ 100 ರಷ್ಟು ಉತ್ತೀರ್ಣರಾದ ಪ್ರಮುಖ ಶಾಲೆಗಳಲ್ಲಿ ಇದು ಒಂದಾಗಿದೆ. ಅವರು ಮೌಲ್ಯ ಆಧಾರಿತ ಶಿಕ್ಷಣ ಮತ್ತು ಸ್ಪರ್ಧಾತ್ಮಕ ಪರೀಕ್ಷೆಗಳಲ್ಲಿ ಶ್ರೇಷ್ಠತೆಗೆ ಒತ್ತು ನೀಡುತ್ತಾರೆ.
ಇತಿಹಾಸ
ಈ ಶಾಲೆಯನ್ನು 1987 ರಲ್ಲಿ ಮಾನವೀಯ ನಾಯಕಿ ಮಾತಾ ಅಮೃತಾನಂದಮಯಿ ಅವರು ಕೇರಳದ ಕೊಡುಂಗಲ್ಲೂರ್‌ನಲ್ಲಿ ಪ್ರಾಥಮಿಕ ಇಂಗ್ಲಿಷ್ ಮಾಧ್ಯಮ ಶಾಲೆಯಾಗಿ ಸ್ಥಾಪಿಸಿದರು. ನಂತರ ಅದು ಸುಧಾರಿಸಿದೆ ಮತ್ತು ಈಗ ಇದು ಭಾರತದಾದ್ಯಂತ ಹರಡಿರುವ 60 ಶಾಲೆಗಳ ಘಟಕವಾಗಿದೆ.
ಶಾಲೆಯು ಆರ್ಥಿಕವಾಗಿ ಬಡ ಕುಟುಂಬಗಳ ವಿದ್ಯಾರ್ಥಿಗಳಿಗೆ ವಿದ್ಯಾರ್ಥಿವೇತನವನ್ನು ಸಹ ನೀಡುತ್ತದೆ.
ಉಲ್ಲೇಖಗಳು
ವರ್ಗ:ಭಾರತದ ಲಾಭರಹಿತ ಸಂಸ್ಥೆಗಳು
ಕೈಟ್ ಸರ್ಫಿಂಗ್
ಕೈಟ್ ಬೊರ್ಡಿಂಗ್ ಎನ್ನುವುದು ವೇಕ್ಬೋರ್ಡಿಂಗ್, ಸ್ನೊಬೋರ್ಡಿಂಗ್, ವಿಂಡ್ಸರ್ಫಿಂಗ್, ಸರ್ಫಿಂಗ್, ಪ್ಯಾರಾಗ್ಲೈಡಿಂಗ್, ಸ್ಕೇಟ್ಬೋರ್ಡಿಂಗ್ ಮತ್ತು ಜಿಮ್ನಾಸ್ಟಿಕ್ಸಗಳ ಒಂದು ತೀವ್ರವಾದ ಕ್ರೀಡೆಯಾಗಿ ಸಂಯೋಜಿಸುವ ಮೇಲ್ಮೈ ನೀರಿನ ಕ್ರೀಡೆಯಾಗಿದೆ. ಕೈಟ್ ಬೊರ್ಡರ್ ಗಾಳಿಯ ಶಕ್ತಿಯನ್ನು ನಿಯಂತ್ರಿಸಬಹುದಾದ ಶಕ್ತಿಯ ದೊಡ್ಡ ಗಾಳಿಪಟವನ್ನು ಹೊಂದಿದ್ದು, ಪಾದದ್ರಾಕೃತಿಗಳು ಅಥವಾ ಬೈಂಡಿಂಗ್ ಇಲ್ಲದೆಯೇ ವೇಕ್ಬೋರ್ಡ್ ಅಥವಾ ಸಣ್ಣ ಸರ್ಫ್ ಬೋರ್ಡ್ನಂತೆಯೇ ಕೈಟ್ ಬೊರ್ಡಿಂಗ್ ನಲ್ಲಿ ನೀರಿನ ಉದ್ದಕ್ಕೂ ಮುಂದೂಡಲ್ಪಡುತ್ತದೆ.
ಅವೊಗಾಡ್ರೋ ನಿಯಮ
ಅವೊಗಾಡ್ರೋ ನಿಯಮವನ್ನು (ಕೆಲವೊಮ್ಮೆ ಅವೊಗಾಡ್ರೋ ಊಹನ ಎಂದು ಸಹ ಕರೆಯಲಾಗುತ್ತದೆ) 1811ರಲ್ಲಿ ಅಮೆಡಿಯೋ ಅವೊಗಾಡ್ರೋ ಮಂಡಿಸಿದ. ಇದರ ಪ್ರಕಾರ ತಾಪಮಾನ ಮತ್ತು ಒತ್ತಡಗಳು ಒಂದೇ ಆಗಿದ್ದಲ್ಲಿ ಅನಿಲದ ಘನಗಾತ್ರ (ವಾಲ್ಯೂಮ್) ಹೆಚ್ಚಾದಂತೆ ಅದರಲ್ಲಿನ ಕಣಗಳ ಸಂಖ್ಯೆಯೂ ಹೆಚ್ಚಾಗುತ್ತದೆ ಮತ್ತು ಅನಿಲದ ಘನಗಾತ್ರ ಕುಗ್ಗಿದಂತೆ ಅದರಲ್ಲಿನ ಕಣಗಳ ಸಂಖ್ಯೆಯೂ ಕಡಿಮೆಯಾಗುತ್ತದೆ.
ಇತಿಹಾಸ
1811ರಲ್ಲಿ ಅಮೆಡಿಯೋ ಅವೊಗಾಡ್ರೋ ಅನಿಲದ ಘನಗಾತ್ರ (ವಾಲ್ಯೂಮ್) ಮತ್ತು ಅದರಲ್ಲಿನ ಅಣುಗಳ ಸಂಖ್ಯೆ ನೇರ ಅನುಪಾತದಲ್ಲಿರುತ್ತವೆ ಎಂದು ಊಹನ (ಹೈಪೊಥೀಸಿಸ್) ಮಂಡಿಸಿದ. ಗೇ-ಲೂಸ್ಯಾಕ್ ಮತ್ತು ಇತರರು ಇಂತಹದೇ ಚಿಂತನೆ ಹೊಂದಿದ್ದರು. ಆದರೆ ಅವೊಗಾಡ್ರೋ ಚಿಂತನೆಯು ಸರಿಯಾದ ಅಣು ಪರಿಕಲ್ಪನೆಯನ್ನು ಸಹ ಹೊಂದಿತ್ತು. ಅವನು ಸರಿಯಾಗಿಯೇ ಜಲಜನಕ ಮತ್ತು ಆಮ್ಲಜನಕದಂತಹ ಅಣುಗಳಲ್ಲಿ ಎರಡು ಪರಮಾಣುಗಳು ಇರುತ್ತವೆಂತಲೂ ಮತ್ತು ನೀರಿನಲ್ಲಿ ಮೂರು ಪರಮಾಣುಗಳು ಇರುತ್ತವೆ ಎಂದು ಸರಿಯಾಗಿಯೇ ಸೂಚಿಸಿದ್ದ. ಅವನ ಚಿಂತನೆಯು ಡಾಲ್ಟನ್‌ನ ಪರಮಾಣು ಊಹನ ಮತ್ತು ಗೇ-ಲುಸ್ಯಾಕ್‌ನ ಘನಗಾತ್ರಗಳು ಒಟ್ಟಾಗುವ ನಿಯಮ (ಲಾ ಆಫ್ ಕಂಬೈನಿಂಗ್ ವಾಲ್ಯೂಮ್‌)ಗಳ ನಡುವೆ ಸಂಬಂಧ ಬೆಸೆಯುತ್ತಿತ್ತು.
ಮಾಲ್ಟ್
thumb|ಕೈಯಲ್ಲಿ ಮಾಲ್ಟ್ ಮಾಡಿದ ಬಾರ್ಲಿ. ಬಿಳಿ ಮೊಳಕೆಗಳನ್ನು ಕಾಣಬಹುದು thumb|ಬಿಯರ್ ತಯಾರಿಕೆಗೆ ಮಾಲ್ಟ್ ಮಾಡಿದ ಧಾನ್ಯ ಮಾಲ್ಟ್ ಮೊಳಕೆಯೊಡೆದ ಧಾನ್ಯದಿಂದ, (ಸಾಧಾರಣವಾಗಿ ಬಾರ್ಲಿ ಅಥವಾ ಯವ ಧಾನ್ಯದಿಂದ) ಮೊಳಕೆಗಳನ್ನು ತೆಗೆದುಹಾಕಿದಾಗ ದೊರೆಯುವ ಪದಾರ್ಥ. ಇದು ಕೈಗಾರಿಕೆಯಲ್ಲಿ ಮುಖ್ಯವಾಗಿ ಬೀರ್ ಮತ್ತು ಏಲ್ ಮದ್ಯಗಳ ತಯಾರಿಕೆಯಲ್ಲಿ ಅಗತ್ಯವಸ್ತು. ಇದರಲ್ಲಿ ಪಿಷ್ಟವನ್ನು ಸಕ್ಕರೆಯಾಗಿ ಮಾರ್ಪಡಿಸುವ ಮತ್ತು ಸಸಾರಜನಕ ಪದಾರ್ಥಗಳನ್ನು ವಿಭಜಿಸುವ ಕಿಣ್ವಗಳು ಯಥೇಚ್ಛವಾಗಿವೆ. ಇತರ ಧಾನ್ಯಗಳಿಂದ ದೊರೆಯುವ ಪಿಷ್ಟವನ್ನು ಮಾಲ್ಟ್ ಸಿಹಿರುಚಿಯ ಸಕ್ಕರೆಗಳಾಗಿ ಪರಿವರ್ತಿಸಬಲ್ಲದು. ಮಾಲ್ಟ್‌ನಿಂದ ಬಂದ ಶರ್ಕರ ಪದಾರ್ಥಗಳನ್ನು ಸಾಂದ್ರೀಕರಿಸಿ ಮಾಲ್ಟ್ ಸಿರಪ್ ತಯಾರಿಸುತ್ತಾರೆ. ಇದನ್ನು ಚಾಕಲೇಟ್, ಮಿಠಾಯಿ, ಪಾನೀಯ ಪುಡಿಗಳು ಮುಂತಾದವುಗಳಲ್ಲಿ ಉಪಯೋಗಿಸುತ್ತಾರೆ.
ಮೊದಲು ಉತ್ತಮ ಬಾರ್ಲಿ ಕಾಳುಗಳನ್ನು 10o-15.6o ಸೆ. ಉಷ್ಣತೆಯ ನೀರಿನಲ್ಲಿ ಉನಿಹಾಕಿ (ಸೋಕ್) ಶೇಕಡಾ 45-47 ತೇವವಿರುವ ಸ್ಥಿತಿಗೆ ಬರುತ್ತಲೂ ನೆನೆದ ಕಾಳುಗಳನ್ನು ತೆಗೆದು 20o-25o ಸೆ. ಉಷ್ಣತೆಯಲ್ಲಿ ಮೊಳೆಯಲು ಬಿಡುತ್ತಾರೆ. 5-6 ದಿವಸಗಳಲ್ಲಿ ಮೊಳಕೆ ಸರಿಯಾಗಿ ಬಂದ ಬಳಿಕ ಕಾಳುಗಳನ್ನು ಬಿಸಿಗಾಳಿಯಿಂದ 75o-100o ಸೆ. ಉಷ್ಣತೆಯಲ್ಲಿ ಒಣಗಿಸುತ್ತಾರೆ. ಶೇಕಡಾ 5 ತೇವಾಂಶ ಇರುವ ಸ್ಥಿತಿಗೆ ತಂದು ಅನಂತರ ಉಜ್ಜುವ ಯಂತ್ರಗಳ ಸಹಾಯದಿಂದ ಮೊಳಕೆಗಳನ್ನು ಕಾಳಿನಿಂದ ಬೇರ್ಪಡಿಸುತ್ತಾರೆ. ಉಳಿಯುವ ಕಾಳು ಅಥವಾ ಮಾಲ್ಟನ್ನು ಉಪಯೋಗಿಸುವ ತನಕ ಆರ್ದ್ರ ಸ್ಥಿತಿಯಲ್ಲಿ ದಾಸ್ತಾನು ಮಾಡುತ್ತಾರೆ.
ಮಾಲ್ಟಿನಲ್ಲಿ ಪಿಷ್ಟವನ್ನು ವಿಲೀನಿಸುವ ಅಮೈಲೇಸ್ ಮತ್ತು ಸಸಾರಜನಕ ಪದಾರ್ಥಗಳನ್ನು ಒಡೆಯುವ ಪ್ರೋಟಿನೇಸ್ ಕಿಣ್ವಗಳು ಯಥೇಚ್ಛವಾಗಿವೆ. ಇದನ್ನು ಪುಡಿಮಾಡಿ ಬೆಂದ ಪಿಷ್ಟಪದಾರ್ಥಗಳೊಂದಿಗೆ ಸಾಕಷ್ಟು ಉಷ್ಣತೆಯ ಸ್ಥಿತಿಯಲ್ಲಿ (70o ಸೆ.) ಬೆರೆಸಿದಾಗ ಆ ಪದಾರ್ಥ ಕರಗಿ ಸಿಹಿರುಚಿಯ ದ್ರವವಾಗುತ್ತದೆ. ಇದನ್ನು ಸಾಂದ್ರೀಕರಿಸಿ ಮಾಲ್ಟ್‌ಪಾಕ ಪಡೆಯಬಹುದು. ಬೀರ್ ಪಾನೀಯ ತಯಾರಿಕೆಯಲ್ಲಿ ಈ ಸಿಹಿದ್ರವಕ್ಕೆ ಹಾಪ್ಸ್ ಮುಂತಾದವನ್ನು ಬೆರೆಸಿ ಹುದುಗು ಬರಿಸುತ್ತಾರೆ. ಮಾಲ್ಟಿನ ಕಿಣ್ವಗಳನ್ನು ಶರ್ಕರೀಕರಣವಾದ ಬಳಿಕ ಶಾಖದಿಂದ (75o ಸೆ.) ನಿಷ್ಕ್ರಿಯಗೊಳಿಸುತ್ತಾರೆ.
ಹೆಚ್ಚಿನ ಓದಿಗೆ
ವರ್ಗ:ಧಾನ್ಯಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೈಟ್ ಸರ್ಫಿಂಗ್
ಫ್ರೀಸ್ಟೈಲ್, ಫ್ರೀರೈಡ್, ಡೌನ್ವಿಂಡರ್ಗಳು, ವೇಗ, ಕೋರ್ಸ್ ರೇಸಿಂಗ್, ವಕಸ್ಟೈಲ್, ಜಂಪಿಂಗ್ ಮತ್ತು ತರಂಗಗಳಲ್ಲಿ ಕೈಟ್ಸರ್ಫಿಂಗ್ ಸೇರಿದಂತೆ ವಿವಿಧ ರೀತಿಯ ಕೈಟ್ ಬೊರ್ಡಿಂಗಳಿವೆ. 2012 ರಲ್ಲಿ, ಕೈಟ್ಸ ಸರ್ಫ್ ಸಂಖ್ಯೆ ವಿಶ್ವದಾದ್ಯಂತ 1.5 ಮಿಲಿಯನ್ ವ್ಯಕ್ತಿಗಳು (ಬಾಕಿ ಉಳಿದಿರುವ ವಿಮರ್ಶೆ) ಎಂದು ಐಎಸ್ಎಎಫ್ ಮತ್ತು ಐಕೆಎ ಅಂದಾಜಿಸಿದೆ. ಗಾಳಿಪಟ ಗೇರ್ ಮಾರಾಟದ ಜಾಗತಿಕ ಮಾರುಕಟ್ಟೆ ಯುಎಸ್ $ 250 ಮಿಲಿಯನ್.
ಇತಿಹಾಸ
1800 ರ ದಶಕದಲ್ಲಿ, ಜಾರ್ಜ್ ಪೊಕಾಕ್ ನಾಲ್ಕು ಸಾಲಿನ ನಿಯಂತ್ರಣಾ ವ್ಯವಸ್ಥೆಯನ್ನು ಬಳಸಿಕೊಂಡು, ಭೂಮಿ ಮತ್ತು ಹಡಗುಗಳ ಮೇಲೆ ಬಂಡಿಗಳನ್ನು ಮುಂದೂಡಲು ಹೆಚ್ಚಿನ ಗಾತ್ರದ ಗಾಳಿಪಟಗಳನ್ನು ಬಳಸಿದರು. ಅದೇ ವ್ಯವಸ್ಥೆಯನ್ನು ಬಳಸಿಕೊಂಡು ಎರಡೂ ಬಂಡಿಗಳು ಮತ್ತು ದೋಣಿಗಳು ತಿರುಗಿಸಲು ಮತ್ತು ಮುಂದಕ್ಕೆ ಸಾಗಲು ಸಾಧ್ಯವಾಯಿತು ಅದು ಇಂದು ಸಾಮಾನ್ಯ ಬಳಕೆಯಲ್ಲಿದೆ. ಗಾಳಿಪಟಗಳನ್ನು ನಿರಂತರ ಅವಧಿಗೆ ಹಾರಿಸಬಹುದು. ಅಶ್ವಶಕ್ತಿಯ ಪರ್ಯಾಯವಾಗಿ ಕೈಟ್ಪವರ್ ಅನ್ನು ಸ್ಥಾಪಿಸುವುದು ಉದ್ದೇಶವಾಗಿತ್ತು, ಭಾಗಶಃ ಆ ಸಮಯದಲ್ಲಿ ಹೇರಲ್ಪಡುವ "ಕುದುರೆ ತೆರಿಗೆ" ಯನ್ನು ತಪ್ಪಿಸಲು. 1903 ರಲ್ಲಿ, ವಿಮಾನಯಾನ ಪ್ರವರ್ತಕ ಸ್ಯಾಮ್ಯುಯೆಲ್ ಕೋಡಿ "ಮ್ಯಾನ್-ಲಿಫ್ಟಿಂಗ್ ಗಾಳಿಪಟಗಳನ್ನು" ಅಭಿವೃದ್ಧಿಪಡಿಸಿದರು ಮತ್ತು ಇಂಗ್ಲಿಷ್ ಚಾನಲ್ ಅನ್ನು ಗಾಳಿಪಟದಿಂದ ಹಿಡಿದ ಸಣ್ಣ ಸಣ್ಣ ಬಾಗಿಕೊಳ್ಳಬಹುದಾದ ಕ್ಯಾನ್ವಾಸ್ ಹಡಗಿನಲ್ಲಿ ದಾಟಿದರು.
1970 ರ ದಶಕದ ಉತ್ತರಾರ್ಧದಲ್ಲಿ, ಕೆವ್ಲರ್ನ ಅಭಿವೃದ್ಧಿ ನಂತರ ಸ್ಪೆಕ್ಟ್ರಾ ಹಾರುವ ರೇಖೆಗಳು ಮತ್ತು ಸುಧಾರಿತ ದಕ್ಷತೆಯೊಂದಿಗೆ ಹೆಚ್ಚು ನಿಯಂತ್ರಿಸಬಹುದಾದ ಗಾಳಿಪಟಗಳು ಪ್ರಾಯೋಗಿಕ ಗಾಳಿಪಟ ಎಳೆತಕ್ಕೆ ಕಾರಣವಾಯಿತು. 1978 ರಲ್ಲಿ, ಇಯಾನ್ ಡೇನ "ಫ್ಲೆಕ್ಸಿಫೊಯಿಲ್" ಗಾಳಿಪಟ ಚಾಲಿತ ಸುಂಟರಗಾಳಿ ಕೆಟಮಾನ್ 40 ಕೆಎಮ್/ಎಚ್ ಮೀರಿದೆ.
ಅಕ್ಟೋಬರ್ 1977 ರಲ್ಲಿ ಗಿಜ್ಸಬರ್ಟಸ್ ಆಡ್ರಿಯಾನಸ್ ಪ್ಯಾನ್ಹೈಸ್ (ನೆದರ್ಲೆಂಡ್ಸ್) ಕೈಟ್ಸ ಸರ್ಫಿಂಗಾಗಿ ಮೊದಲ ಪೇಟೆಂಟ್ ಪಡೆದರು. ಪೇಟೆಂಟ್ ಕವರ್, ನಿರ್ದಿಷ್ಟವಾಗಿ, ಒಂದು ಸರ್ಫ್ ಬೋರ್ಡ್ ನಂತಹ ತೇಲುವ ಬೋರ್ಡ್ ಅನ್ನು ಬಳಸುವ ಒಂದು ವಾಟರ್ ಕ್ರೀಡೆಯಾಗಿದೆ, ಅಲ್ಲಿ ಒಂದು ಪೈಲಟ್ ಅದರ ಮೇಲೆ ನಿಲ್ಲುತ್ತಾನೆ, ಟ್ರಾಪಿಸೆ ಟೈಪ್ ಬೆಲ್ಟನಲ್ಲಿ ತನ್ನ ಗಾಲಿಗೆ ಜೋಡಿಸಲಾದ ಧುಮುಕುಕೊಡೆಯ ವಿಧದ ಗಾಳಿ ಹಿಡಿಯುವ ಸಾಧನದಿಂದ ಎಳೆಯಲಾಗುತ್ತದೆ. ಈ ಪೇಟೆಂಟ್ ಯಾವುದೇ ವಾಣಿಜ್ಯ ಆಸಕ್ತಿಗೆ ಕಾರಣವಾಗದಿದ್ದರೂ ಸಹ, ಗಿಜ್ಸಬರ್ಟಸ್ ಆಡ್ರಿಯಾನಸ್ ಪ್ಯಾನ್ಹೈಸ್ ಅನ್ನು ಕೈಟ್ಸ ಸರ್ಫಿಂಗ್ ಮೂಲ ಎಂದು ಪರಿಗಣಿಸಬಹುದು.
ಫ್ರಾನ್ಸನ ಅಟ್ಲಾಂಟಿಕ್ ಕರಾವಳಿಯಿಂದ ಬ್ರೂನೋ ಲೆಗೈಗ್ನೌಕ್ಸ್ ಮತ್ತು ಡೊಮಿನಿಕ್ ಲೆಗೈಗ್ನೌಕ್ಸ್ ಎಂಬ ಇಬ್ಬರು ಸಹೋದರರು 1970 ರ ದಶಕದ ಅಂತ್ಯದಲ್ಲಿ ಮತ್ತು 1980 ರ ದಶಕದ ಆರಂಭದಲ್ಲಿ ಗಾಳಿಪಟಗಳನ್ನು ಅಭಿವೃದ್ಧಿಪಡಿಸಿದರು ಮತ್ತು 1984 ರ ನವೆಂಬರ್ನಲ್ಲಿ ಗಾಳಿ ತುಂಬಿದ ಗಾಳಿಪಟ ವಿನ್ಯಾಸವನ್ನು ಪೇಟೆಂಟ್ ಮಾಡಿದರು, ಕಂಪನಿಗಳು ತಮ್ಮ ಉತ್ಪನ್ನಗಳನ್ನು ಅಭಿವೃದ್ಧಿಪಡಿಸಲು ಬಳಸಿದ ವಿನ್ಯಾಸ ಇದಾಗಿತ್ತು.
ಯುಎಸ್ಎ ಯಲ್ಲಿನ ರೋಸೇಲರ್ಗಳು ಮತ್ತು ಫ್ರಾನ್ಸನ ಲೆಗೈಗ್ನೌಕ್ಸನಿಂದ ಆಧುನಿಕ ದಿನದ ಕೈಟ್ಸ ಸರ್ಫಿಂಗ್ ಅಭಿವೃದ್ಧಿ ಬಗ್ಗಿಯಿಂಗ್ ಸಮಾನಾಂತರವಾಗಿ ಸಾಗಿಸಲ್ಪಟ್ಟಿತು. ಬೋಯಿಂಗ್ ವಾಯುಬಲ ವಿಜ್ಞಾನಿ ಬಿಲ್ ರೊಸೆಲರ್ ಮತ್ತು ಅವನ ಮಗ ಕೊರಿ ರೋಸೆಲರ್ "ಕೈಟ್ಸ ಕೀ" ವ್ಯವಸ್ಥೆಗೆ ಪೇಟೆಂಟ್ ಪಡೆದರು, ಇದರಲ್ಲಿ ಒಂದು ಬಾರ್ ಅನ್ನು ಜೋಡಿಸಿದ ಒಂದು ವಿನ್ಚ್ / ಬ್ರೇಕ್ ಮೂಲಕ ನಿಯಂತ್ರಿಸಲ್ಪಡುವ ಎರಡು ಸಾಲಿನ ಡೆಲ್ಟಾ ಶೈಲಿ ಗಾಳಿಪಟದಿಂದ ನಡೆಸಲ್ಪಡುವ ನೀರಿನ ಸ್ಕಿಸ ಸೇರಿವೆ. ಕೈಟ್ಸ ಕೀ 1994 ರಲ್ಲಿ ವಾಣಿಜ್ಯಿಕವಾಗಿ ಲಭ್ಯವಾಯಿತು. ಗಾಳಿಪಟವು ಮೂಲಭೂತವಾದ ನೀರಿನ ಉಡಾವಣೆಯ ಸಾಮರ್ಥ್ಯವನ್ನು ಹೊಂದಿದ್ದು, ಅದು ಮೇಲೇರಲು ಸಾಧ್ಯವಾಯಿತು. 1995 ರಲ್ಲಿ, ಕೊರಿ ರೋಯ್ಸಲರ್ ಅವರು ನ್ಯೂಜಿಲೆಂಡ್ನ ಲೇಕ್ ಕ್ಲಿಯರ್ವಾಟರ್ನಲ್ಲಿ ಆಶ್ಬರ್ಟನ್ ಆಲ್ಪೈನ್ ಲೇಕ್ಸ್ ಪ್ರದೇಶದಲ್ಲಿ ಪೀಟರ್ ಲಿನ್ಗೆ ಭೇಟಿ ನೀಡಿದರು, ಅವರ 'ಸ್ಕೀ' ಮೇಲೆ ವೇಗ, ಸಮತೋಲನ ಮತ್ತು ಮೇಲಕ್ಕೆತ್ತುವ ಕೋನವನ್ನು ಪ್ರದರ್ಶಿಸಿದರು. 1990 ರ ದಶಕದ ಅಂತ್ಯದಲ್ಲಿ, ಕೋರಿ'ಸ್ ಸ್ಕೀ ಸರ್ಫೋರ್ಡ್ಗೆ ಹೋಲುವ ಏಕೈಕ ಬೋರ್ಡ್ ವಿಕಸನಗೊಂಡಿತು.
1996 ರಲ್ಲಿ, ಲೈರ್ಡ್ ಹ್ಯಾಮಿಲ್ಟನ್ ಮತ್ತು ಮನು ಬೆರ್ಟಿನ್ ಅವರು ಹವಾಯಿ ಕರಾವಳಿ ತೀರ ಮಾಯಿ ನಗರದ ಕರಾವಳಿಯಲ್ಲಿ ಕೈಟ್ ಸರ್ಫಿಂಗ್ ಪ್ರದರ್ಶಿಸಿದರು ಮತ್ತು ಜನಪ್ರಿಯಗೊಳಿಸುವಲ್ಲಿ ಪ್ರಮುಖ ಪಾತ್ರ ವಹಿಸಿದರು, ಫ್ಲೋರಿಡಾದಲ್ಲಿ ರಾಫೆಲ್ ಬರುಚ್ ಈ ಆಟದ ಹೆಸರನ್ನು ಫ್ಲೈಸರ್ಫ್ಫಿಂಗ್ನಿಂದ ಕೈಟ್ಸರ್ಫಿಂಗ್ಗೆ ಬದಲಾಯಿಸಿದರು.
1997 ರಲ್ಲಿ, ಲೆಗೈಗ್ನೌಕ್ಸ್ ಸಹೋದರರು ಪೂರ್ವಭಾವಿಯಾಗಿ ಗಾಳಿ ತುಂಬಿದ ಟ್ಯೂಬ್ಗಳು ಮತ್ತು ಸರಳ ಬ್ರಿಡ್ಲ್ ಸಿಸ್ಟಮ್ ಅನ್ನು ರೆಕ್ಕೆಯೊಂದಿಗೆ "ವಿಪಿಕ" ಕಿಟ್ ವಿನ್ಯಾಸವನ್ನು ಅಭಿವೃದ್ಧಿಪಡಿಸಿದರು ಮತ್ತು ಮಾರಾಟ ಮಾಡಿದರು, ಇವೆರಡೂ ಹೆಚ್ಚು ಪುನಃ ಪ್ರಾರಂಭಿಸಲು ಸಹಾಯ ಮಾಡಿದ್ದವು. ಬ್ರೂನೋ ಲೆಗೈಗ್ನೌಕ್ಸ್ ಗಾಳಿಪಟ ಗಾಳಿ ವಿನ್ಯಾಸವನ್ನು ಅಭಿವೃದ್ಧಿಪಡಿಸುವುದರೊಂದಿಗೆ ಗಾಳಿಪಟ ವಿನ್ಯಾಸಗಳನ್ನು ಸುಧಾರಿಸುವುದನ್ನು ಮುಂದುವರಿಸಿದರು, ಇದು ಅನೇಕ ಗಾಳಿಪಟ ತಯಾರಕರ ಪರವಾನಗಿ ಪಡೆದಿದೆ. 1997 ರಲ್ಲಿ, ವಿಶೇಷ ಗಾಳಿಪಟ ಫಲಕಗಳನ್ನು ರಾಫೆಲ್ ಸಲೆಸ್ ಮತ್ತು ಲಾರೆಂಟ್ ನೆಸ್ ಅಭಿವೃದ್ಧಿಪಡಿಸಿದರು. 1998 ರ ಅಂತ್ಯದ ವೇಳೆಗೆ ಕೈಟ್ಸ ಸರ್ಫಿಂಗ ಒಂದು ವಿಪರೀತ ಆಟವಾಯಿತು, ವಿಶ್ವಾದ್ಯಂತ ಬೆರಳೆಣಿಕೆಯ ಅಂಗಡಿಗಳು ಮತ್ತು ಶಾಲೆಗಳ ಮೂಲಕ ವಿತರಣೆ ಮತ್ತು ಕಲಿಸಿಕೊಟ್ಟಿತು. ಮೊದಲ ಸ್ಪರ್ಧೆಯನ್ನು ಸೆಪ್ಟೆಂಬರ್ 1998 ರಲ್ಲಿ ಮಾಯಿನಲ್ಲಿ ನಡೆಸಲಾಯಿತು ಮತ್ತು ಫ್ಲ್ಯಾಶ್ ಆಸ್ಟಿನ್ ಗೆದ್ದರು.
1999 ರಲ್ಲಿ ಪ್ರಾರಂಭವಾದ ಕೈಟ್ಸ ಸರ್ಫಿಂಗ್ ಪ್ರಮುಖ ವಿಂಡ್ಸ ಸರ್ಫಿಂಗ ತಯಾರಕರು ನಾಶ್ ಮತ್ತು ನೀಲ್ ಪ್ರೈಡೆ ಪ್ರವೇಶದೊಂದಿಗೆ ಮುಖ್ಯವಾಹಿನಿಯ ಆಟವಾಯಿತು. ವಿಂಡ್ಸ ಸರ್ಫಿಂಗ್ ಮತ್ತು ಸರ್ಫಿಂಗ್ ವಿನ್ಯಾಸಗಳಿಂದ ಪಡೆದ ಏಕೈಕ ದಿಕ್ಕಿನ ಫಲಕಗಳು ಕೈಟ ಬೋರ್ಡ ಪ್ರಬಲ ರೂಪವಾಯಿತು. 2001 ರಿಂದಲೂ, ಹೆಚ್ಚಿನ ಫ್ಲಾಟ್ ವಾಟರ್ ಸವಾರರಿಗೆ ಅವಳಿ-ತುದಿಯ ದ್ವಿ-ದಿಕ್ಕಿನ ಬೋರ್ಡಗಳು ಹೆಚ್ಚು ಜನಪ್ರಿಯವಾಗಿದ್ದವು, ಸರ್ಫ್ ಪರಿಸ್ಥಿತಿಗಳಿಗಾಗಿ ದಿಕ್ಕಿನ ಬೋರ್ಡಗಳು ಇನ್ನೂ ಬಳಕೆಯಲ್ಲಿವೆ.
ಮೇ 2012 ರಲ್ಲಿ, ವಿಂಡ್ಸ ಸರ್ಫಿಂಗ್ ಬದಲಿಗೆ ಕೈಟ್ಸ ಸರ್ಫಿಂಗ್ ಕೋರ್ಸ್ ರೇಸಿಂಗ್ ಶೈಲಿ 2016 ರಿಯೊ ಒಲಿಂಪಿಕ್ಸಗೆ ಕ್ರೀಡೆ ಎಂದು ಘೋಷಿಸಿತು. ಆದಾಗ್ಯೂ, ನವೆಂಬರ್ 2012 ರಲ್ಲಿ ಐಎಸ್ ಎಎಫ್ ಜನರಲ್ ಅಸೆಂಬ್ಲಿ (ಮತದಾನ ನಂತರ ಡನ್ ಲೋಘೈರ್, ಐರ್ಲೆಂಡ್ನಲ್ಲಿ)  ಆರ್ ಎಸ್ಎಕ್ಷ  ವಿಂಡ್ಸ ಸರ್ಫಿಂಗ್ ಮಹಿಳೆ ಮತ್ತು ಪುರುಷ ಇಬ್ಬರಿಗೂ ಮರುಸ್ಥಾಪಿಸಲಾಯಿತು. ಐಎಸ್ ಎಎಫ್ ಕೌನ್ಸಿಲ್ ಮಾಡಿದ ನಿರ್ಧಾರವನ್ನು ಐಎಸ್ ಎಎಫ್ ನ ಸದಸ್ಯರು ಉರುಳಿಸಿದಾಗ ಇದು ಅಭೂತಪೂರ್ವವಾದ ನಿರ್ಧಾರವಾಗಿತ್ತು. ಕೈಟ್ಸ ಸರ್ಫಿಂಗ್ 2020 ರವರೆಗೂ ಒಂದು ಒಲಿಂಪಿಕ್ ಕ್ರೀಡೆಯಾಗುವುದಿಲ್ಲ. ಮೇ 2013 ರ ಐಎಸ್ ಎಎಫ್ ಮಿಡ್-ವರ್ಷದ ಸಭೆಯು 2020 ರಲ್ಲಿ ಕೈಟ್ಸ ಸರ್ಫಿಂಗನ್ನು ಸೇರಿಸಲು ಹನ್ನೊಂದನೇ ಪದಕ ಪಡೆಯಲು ಪ್ರಸ್ತಾಪಿಸಿತು ಅದೇ ಸಮಯದಲ್ಲಿ 2020 ರವರೆಗೆ ಅಸ್ತಿತ್ವದಲ್ಲಿರುವ 10 ತರಗತಿಗಳನ್ನು ಉಳಿಸಿಕೊಳ್ಳಲು ಮತ್ತು ಆರ್ ಎಸ್ಎಕ್ಷ ವಿಂಡ್ಸ ಸರ್ಫಿಂಗ್ ಪುರುಷರು ಮತ್ತು ಮಹಿಳೆಯರಿಗೆ.
ಕೈಟ್ಸ ಸರ್ಫಿಂಗನ್ನು ಬ್ಯೂನಸ್ ಐರಿಸ್ನಲ್ಲಿನ 2018 ರ ಬೇಸಿಗೆ ಯೂತ್ ಒಲಿಂಪಿಕ್ನಲ್ಲಿ ಅಧಿಕೃತ ಈವೆಂಟ್ ಎಂದು ಹೆಸರಿಸಲಾಯಿತು.
ಜಿಗಿತ ದಾಖಲೆಗಳು (ಎತ್ತರ, ಉದ್ದ, ಸಮಯ)
ನಿಕ್ ಜಾಕೋಬ್ಸೆನ್ ಅವರು 1986 ರ ಫೆಬ್ರುವರಿ 19 ರಂದು ದಕ್ಷಿಣ ಆಫ್ರಿಕಾದ ಕೇಪ್ ಟೌನ್ನಲ್ಲಿ ಗಾಳಿಯೊಂದಿಗೆ ನಡೆದ ಅಧಿವೇಶನದಲ್ಲಿ, 40- ನಾಟ್ ಡಬ್ಲುಓಓ(WOO)  ಕ್ರೀಡೆಗಳಿಂದ ಅಳೆಯಲ್ಪಟ್ಟ ಅತ್ಯುನ್ನತ ಗಾಳಿಪಟ ಜಂಪ್ಗಾಗಿ ವಿಶ್ವ ದಾಖಲೆಯನ್ನು ಸಾಧಿಸಿದರು. ಜಾಕೋಬ್ಸೆನ್ ನ ಜಂಪ್ 8.5 ಸೆಕೆಂಡ್ಗಳ ಪ್ರಸಾರದೊಂದಿಗೆ 28.6 ಮೀಟರ್ ಎತ್ತರವನ್ನು ತಲುಪಿದರು.
ವೇಗ ದಾಖಲೆಗಳು
ಅಕ್ಟೋಬರ್ 2010, ರಾಬ್ ಡೌಗ್ಲಾಸ್ 55.65 ನಾಟ್ಗಳನ್ನು ಹೊಂದಿರುವ 500 ಮೀಟರುಗಳಷ್ಟು ದೂರದಲ್ಲಿ ಸಂಪೂರ್ಣ ದಾಖಲೆಯನ್ನು ಹೊಂದಿದ್ದರು. ಸೆಬಾಸ್ಟಿಯನ್ ಕ್ಯಾಟಲೀನ್ 55.49 ರೊಂದಿಗೆ ಫ್ರಾನ್ಸ್ ಮತ್ತು ಯೂರೋಪ್ನ ದಾಖಲೆದಾರರಾದರು ಮತ್ತು 55 ನಾಟ್ಗಳನ್ನು ತಲುಪಿದ ಮೊದಲ ರೈಡರ್ ಆಗಿದ್ದರು.
ಉಲ್ಲೇಖಗಳು
ವರ್ಗ : ಕ್ರೀಡೆ
ಅವೊಗಾಡ್ರೋ ನಿಯಮ
ನಿಯಮದ ಸ್ವರೂಪ
ಅವೊಗಾಡ್ರೊ ನಿಯಮ ಅನಿಲದ ಘನಗಾತ್ರ (ವೊಲ್ಯೂಮ್) ಮತ್ತು ಪದಾರ್ಥದ ಮೊತ್ತಗಳನ್ನು ಬೆಸೆಯುವುದಕ್ಕೆ ಸಂಬಂಧಿಸಿದ ಪ್ರಾಯೋಗಿಕ ಅನಿಲ ನಿಯಮ. ಆಧುನಿಕ ಅವೊಗಾಡ್ರೊ ನಿಯಮವನ್ನು ಹೀಗೆ ಹೇಳಬಹುದು: ಇದನ್ನು ಈ ರೀತಿಯಲ್ಲಿ ಬರೆಯ ಬಹುದು: ಇಲ್ಲಿನ V ಅನಿಲದ ಘನಗಾತ್ರ n ಅನಿಲದ ಪ್ರಮಾಣ k ನಿಯತಾಂಕವನ್ನು ಸೂಚಿಸುತ್ತದೆ. ಈ ನಿಯತಾಂಕವು RT/Pಗೆ ಸಮನಾಗಿರುತ್ತದೆ. ಇಲ್ಲಿಯ R ಸಾರ್ವತ್ರಿಕ ಅನಿಲ ನಿಯತಾಂಕ, T ಕೆಲ್ವಿನ್ ತಾಪಮಾನ ಮತ್ತು P ಅನಿಲದ ಒತ್ತಡ ಸೂಚಿಸುತ್ತವೆ.
ಈ ನಿಯಮವು ಒಂದೇ ತಾಪಮಾನ ಮತ್ತು ಒತ್ತಡಗಳಲ್ಲಿ ಒಂದೇ ಘನಗಾತ್ರದ ಅನಿಲಗಳು ಒಂದೇ ಸಂಖ್ಯೆಯ ಅಣುಗಳನ್ನು ಹೊಂದಿರುತ್ತವೆ ಎಂದು ಹೇಳುತ್ತದೆ. ಭಿನ್ನ ಸನ್ನಿವೇಶಗಳಲ್ಲಿನ ಒಂದೇ ಪದಾರ್ಥವನ್ನು ಹೋಲಿಸಲು ಸಾಮಾನ್ಯವಾಗಿ ಇದನ್ನು ಈ ಕೆಳಗಿನಂತೆ ಬರೆಯಲಾಗುತ್ತದೆ. ಅನಿಲದಲ್ಲಿರುವ ಅಣುಗಳ ಸಂಖ್ಯೆ ಹೆಚ್ಚಿದಂತೆ ಅದರ ಘನಗಾತ್ರ ಅನುಪಾತವಾಗಿ ಹೆಚ್ಚುತ್ತದೆ ಎಂದು ಈ ಮೇಲಿನ ಸಮೀಕರಣ ಸೂಚಿಸುತ್ತದೆ. ಹಾಗೆಯೇ ಅನಿಲದಲ್ಲಿನ ಅಣುಗಳ ಸಂಖ್ಯೆ ಕಡಿಮೆಯಾದಂತೆ ಅದರ ಘನಗಾತ್ರವೂ ಕಡಿಮೆಯಾಗುತ್ತದೆ. ಇದರ ಅರ್ಥವೆಂದರೆ ನಿರ್ದಿಷ್ಟ ಘನಗಾತ್ರದ ಪರಿಪೂರ್ಣ ಅನಿಲದಲ್ಲಿನ ಅಣುಗಳ ಸಂಖ್ಯೆ ಅವುಗಳ ಗಾತ್ರ ಅಥವಾ ಅದರ ಅನಿಲದ ಮೋಲರ್ ದ್ರವ್ಯರಾಶಿಯಿಂದ ಸ್ವತಂತ್ರವಾಗಿರುತ್ತವೆ.
ಅವೊಗಾಡ್ರೊ ನಿಯಮ ಮತ್ತು ಅವೊಗಾಡ್ರೊ ಸಂಖ್ಯೆ
ಪದಾರ್ಥದ ದ್ರವ್ಯರಾಶಿಯಲ್ಲಿರುವ ಅಣುಗಳ ಸಂಖ್ಯೆಯನ್ನು ಜೋಸೆಪ್ ಲಾಸ್ಕಿಮಿಡ್ ಮೊದಲು ಲೆಕ್ಕ ಮಾಡಿದ. ಅವನು 1865ರಲ್ಲಿ ಅಣು ಚಲನೆ ಸಿದ್ಧಾಂತದ ಆಧಾರದ ಮೇಲೆ ಅವುಗಳನ್ನು ಲೆಕ್ಕ ಹಾಕಿದ ಮತ್ತು ಸಾಮಾನ್ಯ ತಾಪಮಾನ ಮತ್ತು ಒತ್ತಡದಲ್ಲಿ ಅದರ ಬೆಲೆ 2.6 x 1019 ಆಗಿತ್ತು. ಆದರೆ ಆ "ಅವೊಗಾಡ್ರೋ ಸಂಖ್ಯೆ" ಎಂದು ಮೊದಲು ಹೆಸರಿಸಿದುದು 1909ರಲ್ಲಿ ಜೀನ್ ಪೆರಿನ್. ಹೀಗಾಗಿ ಈ ಸಂಖ್ಯೆ ಅವೊಗಾಡ್ರೊ ಕಂಡುಹಿಡಿದುದು ಅಲ್ಲ. ಬದಲಾಗಿ ಅವನ ನಿಯಮದಿಂದ ಪಡೆಯ ಬಹುದಾದ ಕಾರಣಕ್ಕೆ ಅವನ ಗೌರವಾರ್ಥ ಕೊಟ್ಟ ಹೆಸರು.
ಉಲ್ಲೇಖಗಳು
ಪ್ರಮುಖ ಉಲ್ಲೇಖ
ವರ್ಗ: ರಸಾಯನಶಾಸ್ತ್ರ
ಬೆಸಿಮರ್ ಪರಿವರ್ತಕ
ಕರಗಿದ ಪಿಗ್ ಐರ್ನ್ ಇಂದ ಉಕ್ಕಿನ ರಾಶಿ-ಉತ್ಪನ್ನದ ಮೊದಲ ಅಗ್ಗದ ಔದ್ಯೋಗಿಕ ಪ್ರಕ್ರೀಯೆ ಬೆಸಿರ್ ಪ್ರಕ್ರೀಯೆ ಆಗಿತ್ತು. ಈ ಪ್ರಕ್ರೀಯೆಯ ತನ್ನ ಹೆಸರು ಅದರ ಸಂಶೋಧಕ ಹೆನ್ರಿ ಬೆಸಿಮರ್ ಇಂದ ಪಡೆದಿದೆ, 1855ರಲ್ಲಿ ಅವರು ಈ ಪ್ರಕ್ರೀಯೆಯ ಸ್ವಾಮ್ಯತೆಯನ್ನು ತೆಗೆದುಕೊಂಡರು. 1851ರಲ್ಲಿ ಈ ಪ್ರಕ್ರೀಯೆಯನ್ನು ತಕ್ಷಣವೇ ವಿಲಿಯಂ ಕೆಲಿ ಸ್ವತಂತ್ರವಾಗಿ ಸಂಶೋಧಿಸಿದರು. ನೂರಾರು ವರ್ಷಗಳವರೆಗೆ ಈ ಪ್ರಕ್ರೀಯೆಯನ್ನು ಯೂರೋಪಿನ ಹೊರಗೆ ಕೂಡ ಬಳಸಲಾಗುತಿತ್ತು, ಆದರೆ ಔದ್ಯೋಗಿಕ ಮೊತ್ತದಲ್ಲಿ ಅಲ್ಲ. ಕರಗಿದ ಕಬ್ಬಿಣದ ಮುಖಾಂತರ ಗಾಳಿಯನ್ನು ಬೀಸಿ ಕಬ್ಬಿಣದ ಆಕ್ಸಿಡೀಕರಣದ ಮೂಲಕ ಕಲ್ಮಶಗಳನ್ನು ತೆಗೆಯುವುದು ಇದರ ಮೂಲ ಸಿದ್ಧಾಂತ. ಆಕ್ಸಿಡೀಕರಣ ಕಬ್ಬಿಣದ ರಾಶಿಯ ತಾಪಮಾನವನ್ನು ಕೂಡ ಹೆಚ್ಚಿಸುತ್ತದೆ ಹಾಗೂ ಅದನ್ನು ಕರಗಿದ ರೂಪದಲ್ಲೇ ಇಡುತ್ತದೆ.
ಪ್ರಾಥಮಿಕ ರಿಫ್ರಾಕ್ಟರಿ ಲೈನಿಂಗ್ ಬಳಸುವ ಪ್ರಕ್ರೀಯೆ ಬೆಸಿಕ್ ಬೆಸಿಮರ್ ಪ್ರಕ್ರೀಯೆ ಅಥವಾ ಸಂಶೋಧಕ ಸಿಡ್ನಿ ಗಿಲ್‌ಕ್ರಿಸ್ಟ್ ಥೋಮಸ್ ಹೆಸರಿನ ಮೇಲೆ ಗಿಲ್‌ಕ್ರಿಸ್ಟ್-ಥೋಮಸ್ ಪ್ರಕ್ರೀಯೆ   ಎಂದು ಪರಿಚಿತವಿದೆ.
ಪಟ್ಟಣ ಪಂಚಾಯಿತಿ
ಸ್ವಾತಂತ್ರ್ಯಾನಂತರದಲ್ಲಿ ಅಂದರೆ 1959ರಲ್ಲಿ ಎಲ್ಲಾ ರಾಜ್ಯಗಳಲ್ಲೂ ಪಂಚಾಯತ್ ರಾಜ್ ಅಧಿನಿಯಮವನ್ನು ಜಾರಿಗೆ ತಂದು 3 ಹಂತಗಳ ಪಂಚಾಯತ್ ರಾಜ್ ವ್ಯವಸ್ಥೆಯಲ್ಲಿ ಹುಟ್ಟುಹಾಕಲಾಯಿತು. ಎ) ಗ್ರಾಮ ಪಂಚಾಯಿತಿ ಬಿ) ಬ್ಲಾಕ್ ಪಂಚಾಯಿತಿ ಸಮಿತಿ (ತಾಲ್ಲೂಕು ಬೋರ್ಡ್) ಸಿ) ಜಿಲ್ಲಾ ಪರಿಷತ್
ಬೆಸಿಮರ್ ಪರಿವರ್ತಕ
ಆಕ್ಸಿಡೀಕರಣ
ಆಕ್ಸಿಡೀಕರಣದ ಪ್ರಕ್ರೀಯೆ ಸಿಲಿಕಾನ್, ಮ್ಯಾಂಗನೀಸ್ ಹಾಗೂ ಕಾರ್ಬನ್‌ಗಳಂತಹ ಕಲ್ಮಶಗಳನ್ನು ಆಕ್ಸೈಡ್ಸ್ ಆಗಿ ತೆಗೆಯುತ್ತದೆ. ಈ ಆಕ್ಸೈಡ್‌ಗಳು ಅನಿಲವಾಗಿ ತಪ್ಪಿಸಿಕೊಳ್ಳುತ್ತವೆ ಅಥವಾ ಘನ ಕಿಟ್ಟವಾಗಿ ರೂಪಗೊಳ್ಳುತ್ತವೆ. ಪರಿವರ್ತನೆಯಲ್ಲಿ ಪರಿವರ್ತಕದ ರಿಫ್ರ್ಯಾಕ್ಟರಿ ಲೈನಿಂಗ್ ಕೂಡ ಒಂದು ಪಾತ್ರವನ್ನು ನಿಭಾಯಿಸುತ್ತದೆ - ಆಮ್ಲ ಬೆಸಿಮರ್‌ ನಲ್ಲಿ ಜೇಡಿಮಣ್ಣನ್ನು ಬಳಸಿ ಒಳಪದರ ಜೋಡಿಸಲಾಗುವುದು, ಇದರ ಕಚ್ಚಾ ವಸ್ತುವಿನಲ್ಲಿ ಕಡಿಮೆ ಫೋಸ್ಫರಸ್ ಇರುತ್ತದೆ. ಬೆಸಿಕ್ ಬೆಸಿಮರ್‌ ನಲ್ಲಿ ಫೋಸ್ಫರಸ್‌ನ ಅಂಶ ಹೆಚ್ಚಿದಲ್ಲಿ ಡೊಲೊಮೈಟ್ ಅನ್ನು ಬಳಸಲಾಗುತ್ತದೆ (ಡೊಲೊಮೈಟ್ ಬದಲು ಲೈಂಸ್ಟೊನ್ ಅಥವಾ ಮ್ಯಾಗ್ನಸೈಟ್ ಅನ್ನು ಕೂಡ ಒಳಪದರ ಜೋಡಿಸಲು ಬಳಸಲಾಗುತ್ತದೆ) - ಇದು ಗಿಲ್‌ಕ್ರಿಸ್ಟ್-ಥೋಮಸ್ ಪರಿವರ್ತಕ ಎಂದು ಕೂಡ ಪರಿಚಿತವಾಗಿದೆ, ಇದರ ಸಂಶೋಧಕ ಸಿಡ್ನಿ ಗಿಲ್‌ಕ್ರಿಸ್ಟ್ ಥೋಮಸ್‌ನ ಹೆಸರಿನ ಮೇಲೆ. ಉಕ್ಕಿಗೆ ಇಚ್ಛಿತ ಗುಣಲಕ್ಷಣಗಳನ್ನು ನೀಡಲು, ಪರಿವರ್ತನೆ ಸಂಪೂರ್ಣಗೊಂಡ ಮೇಲೆ ಕರಗಿದ ಉಕ್ಕಿಗೆ ಇತರ ಪದಾರ್ಥಗಳನ್ನು ಸೇರಿಸ ಬಹುದು, ಉದಾಹರಣೆಗೆ ಸ್ಪಿಗಲೈಸನ್ (ಕಬ್ಬಿಣ-ಇಂಗಾಲ-ಮ್ಯಾಂಗನೀಸ್‌ನ ಒಂದು ಮಿಶ್ರಲೋಹ).
ಪಟ್ಟಣ ಪಂಚಾಯಿತಿ
ಈ ವ್ಯವಸ್ಥೆಯಲ್ಲಿ ಬ್ಲಾಕ್ ಪಂಚಾಯಿತಿ ಸಮಿತಿಗೆ ಹೆಚ್ಚಿನ ಅಧಿಕಾರ ನೀಡಲಾಯಿತು. ಅನಂತರದಲ್ಲಿ 1977ರಲ್ಲಿ ಮೊರಾರ್ಜಿ ದೇಸಾಯಿಯವರ ನೇತೃತ್ವದಲ್ಲಿ ಅಧಿಕಾರಕ್ಕೆ ಬಂದ ಕೇಂದ್ರ ಸರ್ಕಾರ ಪಂಚಾಯತ್ ರಾಜ್ ವ್ಯವಸ್ಥೆಯ ಕಾಲಕಲ್ಪಕ್ಕೆ ಪ್ರಯತ್ನ ಮಾಡಿತು. ಇದರ ಪರಿಣಾಮವಾಗಿ ದೇಶಾದ್ಯಂತ 2 ಹಂತಗಳ ಪಂಚಾಯತ್ ರಾಜ್ ವ್ಯವಸ್ಥೆ ಜಾರಿಗೆ ತರಲು ಶಿಫಾರಸ್ಸು ಮಾಡಿತು. ಅದರಲ್ಲಿ; ಎ) ಮಂಡಲ್ ಪಂಚಾಯಿತಿ ಬಿ) ಜಿಲ್ಲಾ ಪಂಚಾಯಿತಿ 1987 ರಿಂದ 1992ರ ಅವಧಿಯಲ್ಲಿ ಈ ಎರಡೂ ಹಂತಗಳ ಪಂಚಾಯತ್ ರಾಜ್ ವ್ಯವಸ್ಥೆ ಜಾರಿಯಲ್ಲಿತ್ತು. ಇದನ್ನು ಆಧಾರವಾಗಿಟ್ಟುಕೊಂಡು ಇಡೀ ದೇಶಕ್ಕೆ ಏಕರೂಪದ ಪಂಚಾಯತ್ ರಾಜ್ ಮಾದರಿಯನ್ನು ಜಾರಿಗೆ ತರುವ ಹಿನ್ನೆಲೆಯಲ್ಲಿ ಸಂವಿಧಾನದ 1973ರ ತಿದ್ದುಪಡಿಯನ್ನು ಮಾಡಿ, 3 ಹಂತಗಳ ಪಂಚಾಯತ್ ರಾಜ್ ವ್ಯವಸ್ಥೆಯನ್ನು 1993 ರಿಂದ ಜಾರಿಗೆ ತರಲಾಗಿದೆ. ಎ) ಗ್ರಾಮ ಪಂಚಾಯಿತಿ ಬಿ) ಮಧ್ಯಂತರ ಪಂಚಾಯಿತಿ (ತಾಲ್ಲೂಕು ಪಂಚಾಯಿತಿ) ಸಿ) ಜಿಲ್ಲಾ ಪಂಚಾಯಿತಿ